text:
फाइनैंस मिनिस्ट्री दिस सँ जारी बयान म' कहल गेल अछि कि सरकार पहिने घोषणा क' चुकल अछि कि कामगार, कारीगर या गृहणी दिस सँ 2.5 लाख टक्का तक केँ राशि बैंक खाता म' जमा करेला पर इनकम टैक्स डिपार्टमेंट पूछताछ नहि करत। एहि बीच रिपोर्ट भेट रहल अछि कि किछ लोग अप्पन काला धन क' नबका टक्का म' बदलबाक लेल दोसर लोग केर बैंक खाता केर इस्तेमाल क' रहल छैथ। बदला म' हुनका टक्का देल जे रहल अछि। ऐना जनधन खाता के जरिया सेहो भ' रहल अछि।
मिनिस्ट्री एहि तरहक गतिविधि क' गलत बतबैत कहने अछि की यदि यदि पता चलल जे जमा धनराशि खाता धारक केँ नहि अछि तेँ इनकम टैक्स कानून के तहत कार्रवाई होयत। काला धन क' मानवता केर खिलाफ अपराध बतबैत कहल गेल अछि कि सभ लोग सरकार केर सहयोग करि। जाधरि जनता सहयोग नहि करत, काला धन क' खत्म करबाक अभियान सफल नहि भ' सकत।


c: text/html

text:
आलेख
– धर्मेन्द्र झा (नेपाली सँ मैथिली अनुवाद – ध्रुव कुमार झा, जनकपुर)
अखन सम्पुर्ण मानव सभ्यता वैश्विक महामारी कोरोनाके ल’क’ आक्रान्त बनल छइ । मनुख्खके हरेक युग आ समयमे सूचना आवश्यक अछि तकर इतिहास साक्षी छैक । सुचना मनुख्खके सब आवश्यक्ता पूरा करैत छइ आ सब समस्याके समाधान करैत छैक से बिश्वाश कएल जाइत अछि । तेँ त सुचनाके हकके मतृहक सेहो कहल जाइत छैक । सूचना मनुख्खक अनिवार्य आश्यकता अछि । संकट आ समस्याके समयमे सुचना आओर बेसी आवश्यक बनिजाइत अछि । सुचना मनुष्यके समस्यासँ पार पाबयके सहयोग करैत छै से विश्वास कएल जाइत छैक । तें एहन समयमे सूचनाक अधिकारके महत्व आओर बढी जाइत अछि ताहिमे कोनो शंका नहि ।
कोरोनामय वर्तमान समय सेहो एहने दुर्भाग्यपुर्ण समय छइ , जाही समयमे अन्य समयसँ बेसी सुचनाके आवश्यक्ता पडैत अछि । मुदा प्रश्न उठैत अछि । एहन अवस्थाके प्रत्याभूत कोना कएल जाए ? एहिमे न्यू मिडिया, अनलाइन, सामाजिक सञ्जाल आ नागरिक पत्रकारिताक महत्व आ एकर प्रभावकारिताक सम्बन्धमे चर्चा करब आवश्यक अछि सेहए सोंचिक इ लेख लिखयके नियार कएल गेल अछि ।
पत्रकारिताके बात चितके क्रममे समय-समयमे ‘न्यू मिडिया’ आ ‘नागरिक’ पत्रकारिता चर्चा होइत आयल अछि । सामान्यतया नागरिक पत्रकारिताक प्रकटीकरण न्यू मिडियामार्फत् होइत छैक । वास्तवमे अखनुक दुनियामे न्यू मिडिया एहन प्लेटफर्म बनल छैक जकर उपयोग आवश्यकताअनुसार सम्बद्ध सब गोटे क सकैत छैक । मूख्यत: इन्टरनेटमे आधारित न्यू मिडियाके प्रयोग आ उपयोग आजुक दुनियामे मोबाइल फोनके करिब-करिब हरएक प्रयोगकर्ता कसकैत छैक । इन्टरनेटके माध्यमसँ प्रवाहित हुवबला श्रव्य, दृश्य आ लेख्य सब प्रकारक सामग्री उपयोगकर्ताके पहुंचएके अवस्थाक निर्माण भचुकल छइ । एतबे मात्र नहि , एहिमे सञ्चारक दुतर्फा प्रकिया सम्भव होइत छइ तेँ अकरा नागरिक पत्रकारिताक रुपमे स्वीकार कएल गेल छैक । अहिमे कोनो शंका नहि छैक ।
पत्रकारिताकलेल ल सूचना आ ओहिके प्रस्तुती सर्वाधिक महत्वपूर्ण बात छइ । परम्परागत मान्यता आ परिभाषा अनुसार जे समाचारके शैलीमे सुचनासबके उपभोक्ता समक्षप्रस्तुत् करैत छैक ओहए पत्रकार अछि आ एहि प्रकृयाके पत्रकारिता कहल जाइत कह्हैक । यदाकदा इ मान्यता पत्रकार आ पत्रकारिताके सुचनाक ‘सिन्डीकेट’के रुपमे परिवर्तित कएल गेल उदाहरण सब हमरा अँहा समक्ष देखल गेल अछि । अहि आधारपर देखल जाए त न्यू मिडिया, जाहिके अन्तर्गत अनलाइन पोर्टल आ सामाजिक सञ्जालसब पडैत छैक , हर-एक उपयोगकर्ताके हाथमे आविक प्रत्येक उपयोगकर्तासब सूचनाक संवाहक आ प्रशारकके हैसियतमे पहुंचुकल यथार्थके कदापी अस्वीकार नहि कएल जसकैत छैक । जोउँ एना छइ त कि सामाजिक संजालसमेतके प्रयोगकर्ताके जे सुचना प्रसारक काजमे संग्लग्न छैक , पत्रकार मानल जासकैत अछि ।
सुचना सम्प्रेषण केनिहारिके सेहो पत्रकार नहि मानल नहि जा सकैत अछि आ एहन प्रयोगकर्तासब सम्पादकीय अनुशासन आ प्रक्रियाके बिना पालना कएनहि सुचना सम्प्रेषण करैत छैक ।
सुचनाके सत्यापन आ ओकर पुष्टि , मुख्य बात छइ । तहिना सुचनाके सर्वजानिक करबाक उद्देश्य । सामाजिक संजालमे प्राय: एहन समस्याके अनुभूत कएल जाइत छैक । व्यवसायिक पत्रकार एहिमे दक्षता प्राप्त केने रहैत छैक से विश्वाश कएल जाइत अछि । अइ अवस्थामे यस सम्पादकीय ज्ञान, क्षमता आ प्रक्रिया महत्वपूर्ण मानल जाइत छैक ।
आजुक युगमे मिडिया साक्षरता (लिटरेसी) के दृष्टिकोणसँ सेहो विमर्श होयब जरुरी छैक । ताही विषयमे बादमे सेहो छलफल कएल ज सकैया । अखनके उपस्थिति परम्परागत मिडियाके “सिण्डिकेट “के बहुत हदधरि अन्त केने छैइ से अखनुक निष्कर्षमे पहुंचनाइ आवश्यक छैक । अखनके ताजा सन्दर्भ कोरोनाके अछि । अखन नेपाल मात्रे नहि विश्वके प्राय: सब राष्ट्रीय मिडिया ( पत्रकारिता) के परम्परागत माध्यसब बहुत प्रभाकारी नहि भ’ पाबि रहल अछि ।
नेपालक सन्दर्भ–विश्लेषण कएल जाए त सामाजिक दुरिके बाध्यात्मक अवस्थाके कारण लगाओल गेल #लकडाउनके अवस्थामे अधिकाँश छापा माध्यम बन्न छइ । रेडियो आ टेलिभिजन सेहो यथेष्ट जनशक्ति अभावक कारण सामग्रीसबके दोहोरा-तेहराक प्रस्तुत करए हेतु बाध्य अछि । जाहिके कारण उपभोक्तासबमे एकरसता ( मोनोटोनस )के भाव उत्पन्न भरहल छइ से कहब गलत नहि होयत । एहिसँ उत्पन्न निरस वातावरणके अवस्थाके निस्चित रुपमे नकारल नहि जासकैया । एहए यथार्त अछि ।
सामाजिक सञ्जाल मादे प्रस्तुत भरहल सुचना सामग्रीसब अखनुक अवस्थामे उपभोक्तासबहक एकरसताके किछु हदधरि अन्त्य केने छैक ताही बातके अस्वभाविक नहि मानल जायत । सामाजिक सञ्जालले जहाँ एक दिस विविध सूचनाक प्रस्तुतिके अवस्था निर्माण कएने छैक त दोसर तर्फ विद्वान म्याकलुहान जे कहने छथि विश्व ग्राम वा वैश्वीकरण (ग्लोवलाइजेशन) के निर्माणमे इ सहयोगी भेल मानल जासकैत अछि ।
विश्वक ‘एजेण्डा सेटिङ’ मे सेहो इ महत्वपूर्ण भूमिका निर्वाह कएने छैक कहनाइ अस्वाभिक नहि होयत । दुनियाभरिके लेल कोरोना अखन एहन विषय बनल छैक जकरा सामाजिक सञ्जाल ‘एजेण्डा सेटिङ’ केर विषय बनाकए सम्पूर्ण विश्वके ध्यानाकृष्ट कएने अछि । अखन लकडाउनके कारण मूलधराके पत्रकारिता एक हिसाबे संकुचनके अवस्थामे अछि जाही समयमे सामाजिक सञ्जालसब सूचना सम्प्रेषणक महत्वपूर्ण माध्यम सावित भेल छैक , ताहिमे कुनो शंका नहि ।
एक टा आओर महत्वपुर्ण बात त इ जे अहन मूलधराके पत्रकार सब सेहो समाजिक संजाले सन माध्यमे केन्दृत अछि । आजुक अवस्था देखल जाय त कोरोनाक सन्दर्भके बहुत रास सुचना एहने माध्यमसँ प्रवाहित भरहल छइ । आ सम्बन्धित निकायके जिम्मेवारी बोध कराबयके प्रयास भरहल छैक ।

robotstxt: allowed

filter: keep


text:
समर ग्लौ
समर लिन ग्लौ (अङ्ग्रेजी: Summer Lyn Glau, जन्म २४ जुलाई १९८१) एक अमेरिकी अभिनेत्री छी, जे काल्पनिक विज्ञान शृंखला फायरफ्लाईमे "रिवर ताम" आर टर्मिनेटर: द सराह कनर क्रनिकल्समे , "केमरोन"क भूमिकाक लेल प्रसिद्ध अछि । ओ २००६ आर २००८मे सेटर्न अवार्डमे उत्कृष्ट सहायक अभिनेत्रीक पुरस्कार जितलक ।
जीवनी[सम्पादन करी]
उनकर जन्म जुलाई २४, १९८१मे सेन एंटोनियो, टेक्सास, अमेरिकामे भेल अछि । उनकर केथ्लिन आर क्रिस्टी नाम भेल दुई बहिनसभ अछि जेकरा साथे उनकर बाल्यकाल बितल छल । उनकर माता एक स्कुल शिक्षक छी । उनकर एक निलेना नाम भेल पुत्री अछि । जेकरा ओ जनवरी २०१५मे जन्म देने अछि ।


text:
नील पट्टीकेँ क्लीक कए कs ब्लॉगक सदस्य बनल जाउ
जय मिथिला जय मैथिली
रचना मात्र मैथिलीमे आ स्वम् लिखित होबाक चाही। जँ कोनो अन्य रचनाकारक मैथिली रचना प्रकाशित करए चाहै छी तँ मूल रचनाकारक नाम आ अनुमति अवश्य होबाक चाही। बादमे कोनो तरहक बिबाद लेल ई ब्लॉग जिमेदार नहि होएत। बस अहाँकें jnjmanu@gmail.com पर एकटा मेल करैकेँ अछि। हम अहाँकेँ “अहाँक ब्लॉग” पर लेखककेँ रूपमे आमन्त्रित कए देब। अहाँ मेल स्वीकार कएला बाद अपन, कविता, गीत, गजल, कथा, विहनि कथा, आलेख, निबन्ध, समाचार, यात्रासंस्मरण, मुक्तक, छन्दबद्ध रचना, चित्रकारी आदि अपन हाथे स्वं प्रकाशित करए लागब।
सोमवार, 9 अप्रैल 2012
गजल
सिहकल जखन पुरबा बसात अहाँ अयलहु किये नहि
मोन उपवन गमकल सूवास अहाँ अयलहु किये नहि
चिहुकि उठि जगलहु आध-पहर राति सपन हेरायल
आँखि खुजितहि टुटिगेल भरोस अहाँ अयलहु किये नहि
चेतना हमर प्रियतम फेर किएक देलहु अहाँ बौराय
बेकल उताहुल भेलहु हताश अहाँ अयलहु किये नहि
नम्र-निवेदन हम करइत छी अहाँ सँ प्रियतम हमर
गेलहु कतय नुकाय जगा आस अहाँ अयलहु किये नहि
भेल आतुर मोन रूबी केर निरखि-निरखि सुरत अहाँके
फागुन-चैत बित गेल मधुमास अहाँ अयलहु किये नहि
रुबी झा
1 टिप्पणी:
नीक भावक प्रस्तुति - संगहि एक निवेदन - प्रस्तुत रचना केँ "गज़लनुमा गीत" तऽ कहल जाऽ सकैत अछि परन्तु हमरा बुझने "गज़ल" कहब किंचित ठीक नहि हेतेय। आशा अछि जे अपने अन्यथा नहि लेब।जवाब देंहटाएं
सादर
श्यामल सुमन
09955373288
http://www.manoramsuman.blogspot.com
http://meraayeena.blogspot.com/
http://maithilbhooshan.blogspot.com/


text: पटना। बिहार मे सूखा क स्थिति मे तेजी स सुधार भ रहल अछि। राज्य सरकार क मानब अछि जे रबी क फसल क उत्पादन लक्ष्य क अनुसार होयत। राज्य मे गेहूं क बुवाई क जे लक्ष्य राखल गेल छल ओहि मे 76 प्रतिशत तक सफलता हासिल करि लेल गेल अछि, जे पिछला वर्ष क तुलना मे बेसी अछि। राज्य क कृषि मंत्री रेणु कुमारी कहलथि, ’22 दिसंबर तक रबी क फसल जेना गेहूं क बुवाई क लक्ष्य 24 लाख हेक्टेयर राखल गेल छल, जाहि मे 18 लाख 30 हजार हेक्टेयर क्षेत्र मे बुवाई भ चुकल अछि, जे लक्ष्य क 76 प्रतिशत अछि। तहिना तिलहन क बुवाई एक लाख 61 हजार हेक्टेयर मे भ चुकल अछि जे अपन लक्ष्य 88 प्रतिशत स बेसी अछि। कृषि मंत्री कहलीह जे रबी क फसल आ मक्का क बुवाई क लक्ष्य 3.50 लाख हेक्टेयर निर्धारित कैल गेल छल, मुदा 3.07 लाख हेक्टेयर क्षेत्र मे बुवाई भ सकल अछि जे लक्ष्य क करीब 88 प्रतिशत अछि।


text:
दिल्ली मे रविदिन 16 अक्टूबर के छुतहा घैल नाटक भ रहल अछि. ई नाटक तालकटोरा
स्टेडियम के सुरताल ओपन थियेटर मे होएत.
मैथिली भोजपुरी अकादमी दिल्ली के सौजन्य सं ई नाटक मिथिलांगन के तरफ सं भ रहल
अछि.
छुतहा घैल के नाटककार छथिन्ह महेन्द्र मलंगिया जी. मैथिली नाटक
के हिट होए लेल
हिनकर नामे काफी छनि.
ओना एहि नाटक के निर्देशक संजय चौधरी जी सेहो कोनो कम नहि छथिन्ह. एकदम मांजल
निर्देशक छथिन्ह.
हिनकर निर्देशन मे भेल नाटक तकनीकी दृष्टि सं काफी नीक रहय छनि.
निर्देशन पर हिनकर नीक पकड़ छनि, दर्शक के एकदम सं बांधिsक राखय छथिन्ह.
नाटक के डेढ़ सं दू घंटा केना बित जाएत अहां के पता नहि चलत.हिनकर नाटक मे
कॉमेडी के छौंक सेहो कसि क रहय छनि.
संजय जी दिल्ली के संग-संग दोसरो ठाम कइटा नाटक के निर्देशन करि चुकल छथिन्ह.
मिथिलांगन के तरफ सं दिल्ली मे कइटा नाटक भ चुकल अछि. जेहि में किम्कर्तव्यविमुढ,
उगना हाल्ट, सोन
मछरिया आ नैका बनिजारा शामिल अछि.
मैथिली रंगमंचक क्षेत्र मे मिथिलांगन नीक काज करि रहल अछि. मिथिलांगन नाम सं
एकटा मैथिली पत्रिका सेहो निकलैत अछि.
छुतहा घैल नाटक के कलाकार में शामिल छथिन्ह
राजेश
कर्ण, मुकेश दत्त ,कुमार शैलेन्द्र, कल्पना मिश्र,
अंजलि, संजीव, सुबोध साहा आओर आशुतोष प्रतिहस्त
गीतनाद सुन्दरम जी आओर राखी दास जीक रहत.
तं पहुंचु रवि दिन 16 तारीख के तालकटोरा स्टेडियम
सांझ मे साढ़े 6 बजे.


text:
— कृति नारायण झा।
“चैत हे सखी फूलल बेली, गमकय आमक गाछी हे। आमक मज्जर पर बाजय कोयली, गमकय महुआ के गाछ हे ” ई मधुर गीत हमरा लोकनि अपन बरहारा बाली काकी के मुँह सँ सुनियैन आ हमर सभक कान में लागय जेना कियो मिश्री के रस घोरि देने होइथ। हिन्दू पंचांग केर अनुसार नव वर्ष चैत्र नवरात्रि के प्रथम दिन सँ आरम्भ होइत छल जकर सभ सँ बेसी अनुभव हमरा लोकनि करैत छलहुँ कारण जे हमर पिता ज्योतिष शास्त्रक प्रकांड विद्वान् छलाह आ एहि दिन रंग बिरंग केर पतरा सभ अपन पिताक हाथ में देखि बुझाइत छल जे कोनो नव दिनक शुभारम्भ भऽ रहल अछि। चैती दुर्गा हमर सभक गाम सँ तीन किलोमीटर दक्षिण बरहगोरिया बाबू साहेब के ड्योढी में बहुत धूमधाम सँ मनाओल जाइत छलैक आ हमरा लोकनि भरि राति जमि कऽ नाच तमाशा देखैत छलहुँ। पांच छओ गाम के लोक राति में ड्योढी में जुटैत छलाह तेँ पएर रखवाक स्थान नहिं रहैत छलैक। हमर मामा गाम ओहिठाम सँ नजदीक होयवाक कारणे हमर ममियौत भाई सभ सांझे सँ स्टेज के बगल में बोरा ओछा दैत छलाह आ हम सभ आराम सँ लग सँ नाटक देखैत छलहुँ। एहि समय में मौसम अनुकूल रहैत छैक अर्थात् ने ठंढी आ ने गर्मी। तें दुर्गा पूजा देखवा में बड्ड नीक लगैत छल। आमक छोट छोट टिकुला आ पटुआ सागक झोर पेट के हिमाल कऽ दैत छल। वास्तव मे नव वर्ष केर अनुभूति चैत मासक नवरात्रि सँ बुझाइत छैक। फगुआक पंद्रह दिनक पश्चात नव वर्ष केर आगमन होइत छैक। गहूँमक फसिल तैयार होयवाक सुरसार होइत रहैत छैक। आमक गाछ मज्जर सँ लदल बातावरण के सुगन्धित करैत रहैत छैक। कोयली केर कुहुकनाइ वातावरण में एकटा अत्यन्त आनन्द केर अनुभूति करवैत अछि। हिन्दू नववर्ष के शुभारंभ चैत मास के शुक्ल पक्ष के प्रतिपदा तिथि सँ आरम्भ होइत छैक जकरा गुङी पङवा सेहो कहल जाइत छैक। पौराणिक मान्यता के अनुसार एहि दिन ब्रम्हा जी एहि श्रृष्टि केर रचना कयने छलाह। चैत मास के प्रतिपदा के दिन महान गणितज्ञ भास्कराचार्य सूर्योदय सँ सूर्यास्त तक दिन, मास आ वर्ष के गणना करैत हिन्दू पंचांग केर रचना कयने छलाह आ वर्ष भरिक पावैन तिहार, धार्मिक अनुष्ठान, मुंडन, उपनयन, बियाह द्विरागमन इत्यादि केर मुहुर्त निश्चित कयल जाइत अछि। एहि दिन सँ नवसंवत्सर आरंभ भ जाइत छैक। एकटा मान्यता के अनुसार चैत्र शुक्ल प्रतिपदा के दिन भगवान राम वानरराज बाली के बध कऽ कऽ ओहिठामक प्रजा के आतंक सँ मुक्ति दियाओने रहैथि जाहि खुशी में ओहिठामक प्रजा लोकनि अपन घर में उत्सव केर आयोजन कयने छलाह। एहि दिन महाराज विक्रमादित्य द्वारा विक्रमी संवत के शुरूआत भेल छल। चैत्र नवरात्रि केर आरम्भ एहि दिन सँ आरम्भ होइत अछि आ नवमी तिथि कऽ मर्यादा पुरुषोत्तम भगवान श्रीराम केर जन्मोत्सव आ चैत्र पूर्णिमा कऽ भगवान राम के सभ सँ प्रिय भक्त हनुमान जी केर जयंती मनाओल जाइत अछि। शास्त्र केर अनुसार सभ सँ पहिल युग सतयुग केर प्रारम्भ एहि पवित्र तिथि चैत्र प्रतिपदा सँ आरम्भ भेल छल। श्रृष्टि कें कालचक्र केर प्रारम्भ एही तिथि सँ मानल जाइत अछि। आर्य समाज केर स्थापना महर्षि दयानन्द सरस्वती द्वारा एही दिन कयल गेल छल। एहि प्रकार सँ ई दिन सभ तरह सँ पवित्र आ उपयुक्त मानल जाइत अछि नववर्ष केर आरम्भ हेतु। जय मिथिला 🙏


text:
भारतीय भाषाक समुचित प्रवर्धन करैत समूचा विश्व मे प्रसार करबाक मूल ध्येय सँ १९५४ ई. मे स्थापित राष्ट्रीय साहित्यिक संस्था ‘साहित्य अकादमी’ केर नाम सँ स्थापना कैल गेल। कुल २४ भारतीय भाषाकेँ साहित्य अकादमी द्वारा मान्यता देल गेल अछि। एहि मे एक मैथिली सेहो अछि जेकरा १९६३ ई. मे नेहरुजीक विशेष पहल पर देल गेल अछि।
भारतक स्वतंत्रताक बहुत पहिले सँ भारत मे साहित्य केर राष्ट्रीय संस्थाक स्थापना करबाक प्रस्ताव विचाराधीन छल। 1944 मे, भारत सरकार रॉयल एशियाटिक सोसायटी ऑफ़ बंगाल केर एहि प्रस्तावकेँ सैद्धांतिक रूप सँ स्वीकार कय लेने छल जे सब क्षेत्र मे सांस्कृतिक गतिविधि केँ प्रोत्साहित करबाक लेल राष्ट्रीय सांस्कृतिक ट्रस्ट केर गठन कैल जेबाक चाही। ट्रस्टक अंतर्गत साहित्य अकादमी सहित तीन आरो अकादमी छल। स्वतंत्रताक पश्चात् भारतक स्वतंत्र सरकार द्वारा प्रस्ताव केँ अनुसरण करैत विस्तृत रूपरेखा तैयार करबाक लेल श्रृंखलाबद्ध बैठक बजाओल गेल। सर्वसम्मति सँ तीन राष्ट्रीय अकादमीक गठन करबाक निर्णय भेल, एक साहित्य लेल, दोसर दृश्यकला तथा तेसर नृत्य, नाटक एवं संगीत लेल। सरकार अकादमीक गठन केलक, लेकिन एक बेर गठित भेला पर ओ केकरो नियंत्रण मे नहि रहल और ओकरा स्वायत्त संस्थाक रूप मे कार्य करय वास्ते छोड़ि देल गेल। भारत सरकार अपन संकल्प सं. एफ-6-4/51 जी 2 (ए) दिनांक दिसंबर 1952 केर माध्यम सँ साहित्य अकादमी नामक राष्ट्रीय साहित्यिक संस्था केर स्थापना करबाक निर्णय लेलक। साहित्य अकादमीक विधिवत् उद्धाटन भारत सरकार द्वारा 12 मार्च 1954 केँ कैल गेल।
अकादमी केँ परिभाषा देल गेल छल – भारतीय साहित्य केर सक्रिय विकास वास्ते काज करऽवला एकटा राष्ट्रीय संस्था, जेकर उद्देश्य उच्च साहित्यिक मानदंड स्थापित केनाय, भारतीय भाषा मे साहित्यिक गतिविधि केँ समन्वित केनाय एवं ओकर पोषण केनाय तथा ओकर माध्यम सँ देश केर सांस्कृतिक एकता केर उन्नयन करब होयत।
हालाँकि अकादमीक स्थापना सरकार द्वारा कैल गेल अछि, तदापि ई एकटा स्वायत्तशासी संस्था केर रूप मे कार्य करैत अछि। संस्था पंजीकरण अधिनियम 1860 अंतर्गत एहि संस्थाक पंजीकरण 7 जनवरी 1956 केँ कैल गेल।
भारत केर ‘नेशनल एकेडेमी ऑफ़ लेटर्स’ साहित्य अकादेमी साहित्यिक संवाद, प्रकाशन और ओकर देशभरि मे प्रसार करयवला केन्द्रीय संस्था थीक आर सिर्फ़ यैह एहेन संस्था अछि, जे कि भारत केर चौबीस भाषा, जाहिमे अंग्रेजी सेहो सम्मिलित अछि, ताहिमे साहित्यिक क्रिया-कलाप केर पोषण करैत अछि। अपन साठि वर्ष सँ अधिक गतिशील अस्तित्व द्वारा ई अपन निरंतर प्रयास सँ सुरुचिपूर्ण साहित्य तथा प़ढबाक स्वस्थ आदत केँ प्रोत्साहित केलक अछि; ई संगोष्ठी, व्याख्यान, परिसंवाद, परिचर्चा, वाचन एवं प्रस्तुति द्वारा विभिन्न भाषिक और साहित्यिक क्षेत्र मे अंतरंग संवाद केँ जीवंत बनाकय रखा अछि; कार्यशाला तथा वैयक्तिक अनुबंध द्वारा पारस्परिक अनुवादक गति केँ तीव्र केलक अछि; पत्रिका, विनिबंध, हर विधा केर वैयक्तिक सृजनात्मक रचना संचयन, विश्वकोश, शब्दकोश, ग्रंथ-सूचि, भारतीय लेखक परिचय-कोश और साहित्येतिहास केर प्रकाशन द्वारा एक गंभीर साहित्यिक संस्कृति केर विकास केलक अछि। अकादमी एखन धरि 6000 सँ ज़्यादा पुस्तकक प्रकाशित केलक अछि, अकादमी हरेक 19 घंटा मे एकटा पुस्तक केर प्रकाशन कय रहल अछि। प्रत्येक वर्ष अकादमी क्षेत्रीय, राष्ट्रीय और अंतरराष्ट्रीय स्तर केर कम सँ कम 50 संगोष्ठि केर आयोजन करैत अछि। एकर अलावे आयोजित होमयवला कार्यशाला और साहित्यिक सभा केर संख्या प्रतिवर्ष लगभग 300 अछि। ई कार्यक्रम लेखक सँ भेंट, संवाद, कविसंधि, कथासंधि, लोक : विविध स्वर, व्यक्ति और कृति, हमर आँखि सँ, मुलाकात, अस्मिता, अंतराल, आविष्कार, नारी चेतना, युवा साहिति, बाल साहिति, पूर्वोंत्तरी और साहित्य मंच जेहेन श्रृंखलाक अंतर्गत आयोजित कैल जाइत अछि।
अकादमी प्रत्येक वर्ष अपना द्वारा मान्यता प्रदत्त चौबीस भाषा मे साहित्यिक कृति आदिक लेल पुरस्कार प्रदान करैत अछि, संगहि एहि भाषा मे परस्पर साहित्यिक अनुवादक लेल सेहो पुरस्कार प्रदान करैत अछि। ई पुरस्कार साल भरि चलल संवीक्षा, परिचर्चा और चयन भेलाक बाद घोषित कैल जाइत अछि। अकादमी ओहि भाषाक क्षेत्र मे महत्त्वपूर्ण योगदान करयवला केँ ‘भाषा सम्मान’ सँ विभूषित करैत अछि, जेकरा औपचारिक रूप सँ साहित्य अकादेमी केँ मान्यता प्राप्त नहि अछि। ई सम्मान ‘क्लासिकल एवं मध्यकालीन साहित्य’ मे कैल गेल योगदानक वास्ते सेहो देल जाइत अछि। अकादमी प्रतिष्ठित लेखककेँ महत्तर सदस्य और मानद महत्तर सदस्य चुनिकय सम्मानित करैत अछि। आनंद कुमारस्वामी और प्रेमचंद केर नाम सँ एकटा ‘फ़ेलोशिप’ केर स्थापना सेहो कैल गेल अछि। अकादमी बेंगलूरु, अहमदाबाद, कोलकाता और दिल्ली मे अनुवाद-केन्द्र और दिल्ली मे भारतीय साहित्य अभिलेखागार केर प्रवर्त्तन केने अछि। नॉर्थ ईस्टर्न हिल यूनिवर्सिटी कैम्पस, शिलाँग मे जनजातीय और वाचिक साहित्य परियोजना केर प्रवर्त्तनक लेल एक परियोजना कार्यालय स्थापित कैल गेल छल। वर्तमान मे ई कार्यालय अगरतला मे स्थानांतरित कय देल गेल अछि तथा आरो कतेको कल्पनाशील परियोजना बनायल जा रहल अछि। साहित्य अकादमी केँ सांस्कृतिक और भाषाई विभिन्नताक ज्ञान अछि और ओ स्तर एवं प्रवृत्ति केँ ध्वस्त कय कृत्रिम मानकीकरण मे विश्वास नहि करैत अछि; संगहि ओ गहन अंत:सांस्कृतिक, ऐतिहासिक और प्रयोगात्मक सूत्रोंक बारे मे जागरूक अछि, जे भारत केर साहित्यक विविध अभिव्यक्ति केँ एकसूत्रता प्रदान करैत अछि। विश्व केर विभिन्न देशक संग ई एकता अकादमीक सांस्कृतिक विनिमय केर कार्यक्रम द्वारा वैश्विक स्तर पर एकटा अंतरराष्ट्रीय प्रजातिगत आयाम केँ खोज करैत अछि।
अकादमी केर चरम सत्ता एक निन्यानवे सदस्यीय परिषद् (सामान्य परिषद्) मे न्यस्त अछि, जेकर गठन निम्नांकित ढंग सँ होइत अछि: अध्यक्ष, वित्तीय सलाहकार, भारत सरकार द्वारा मनोनीत पाँच सदस्य, भारत सरकार केर राज्य और केन्द्रशासित प्रदेश केर पैंतीस प्रतिनिधि, साहित्य अकादेमी द्वारा मान्यता प्राप्त भाषाक चौबीस प्रतिनिधि, भारत केर विश्वविद्यालयक बीस प्रतिनिधि, साहित्य-क्षेत्र मे अपन उत्कर्षक लिए परिषद् द्वारा निर्वाचित आठ व्यक्ति एवं संगीत नाटक अकादेमी, ललित कला अकादेमी, भारतीय सांस्कृतिक संबंध परिषद्, भारतीय प्रकाशक संघ और राजा राममोहन राय लाइब्रेरी फाउंडेशन केर एक-एक प्रतिनिधि।
साहित्य अकादमीक व्यापक नीति और ओकर कार्यक्रम केर मूलभूत सिद्धांत परिषद् द्वारा निर्धारित कैल जाइछ और ओकरा कार्यकारी मंडल केँ प्रत्यक्ष निरीक्षण मे क्रियान्वित कैल जाइछ। प्रत्येक भाषाक लेल परामर्श मंडल होइछ, जेकर सदस्य प्रसिद्ध लेखक और विद्वान् होइत अछि और तिनके परामर्श पर तत्संबंधी भाषाक विशिष्ट कार्यक्रम नियोजित एवं कार्यान्वित होइत अछि।
परिषद् केर कार्यकाल पाँच वर्षक होइत अछि। वर्तमान परिषद् अकादमीक स्थापनाक बाद तेरहम अछि और एकर प्रथम बैठक फरवरी 2013 मे संपन्न भेल। अकादमीक अध्यक्ष, उपाध्यक्ष, भाषा केर प्रतिनिधित्व करयवला कार्यकारी मंडल केर सदस्य और वित्त समिति केर लेल सामान्य परिषद् केर एक प्रतिनिधिक निर्वाचन परिषद् द्वारा कैल जाइछ। विभिन्न भाषाक परामर्श मंडल कार्यकारी मंडल द्वारा नियुक्त कैल जाइछ।
अध्यक्ष : साहित्य अकादमी केर पहिल अध्यक्ष पंडित जवाहरलाल नेहरू छलाह। सन् 1963 मे ओ फेरो अध्यक्ष निर्वाचित भेलाह। मई 1964 मे हुनकर निधन भेलाक बाद सामान्य परिषद् द्वारा डॉ. एस. राधाकृष्णन् केँ अपन अध्यक्ष निर्वाचित केलक। फरवरी 1968 मे नवगठित परिषद् डॉ. ज़ाकिर हुसैन केँ साहित्य अकादमीक अध्यक्ष निर्वाचित केलक। मई 1969 मे हुनकर निधनक पश्चात् परिषद् डॉ. सुनीति कुमार चटर्जी केँ अध्यक्ष चुनलक। फरवरी 1973 मे ओ परिषद् द्वारा पुनः अध्यक्ष चुनल गेला। मई 1977 मे हुनकर मृत्युक पश्चात् उपाध्यक्ष प्रो. के. आर. श्रीनिवास आयंगर साहित्य अकादमी केर कार्यवाहक अध्यक्ष बनायल गेलाह। फरवरी 1978 मे प्रो. उमाशंकर जोशी अध्यक्ष निर्वाचित भेलाह। फरवरी 1983 मे प्रो. वी. के. गोकाक अध्यक्ष निर्वाचित भेलाह। फरवरी 1988 मे डॉ. बीरेन्द्र कुमार भट्टाचार्य साहित्य अकादमी केर अध्यक्ष निर्वाचित भेलाह। 1993 मे प्रो. यू. आर. अनंतमूर्ति अध्यक्ष चुनल गेलाह। 1998 मे श्री रमाकांत रथ अध्यक्ष निर्वाचित भेलाह। 2003 मे प्रो. गोपीचंद नारंग अध्यक्ष निर्वाचित भेलाह। 2008-2012 केर लेल पुनर्गठित सामान्य परिषद द्वारा श्री सुनील गंगोपाध्याय केँ अकादमीक अध्यक्ष चुनल गेल। अक्तूबर 2012 मे श्री गंगोपाध्याय केर निधनक पश्चात प्रो. विश्वनाथ प्रसाद तिवारी केँ प्रभारी अध्यक्ष नियुक्त कैल गेल। 18 फरवरी 2013 केँ संपन्न पुनर्गठित सामान्य परिषद द्वारा प्रो. विश्वनाथ प्रसाद तिवारी केँ 2013-2017 केर लेल अकादमीक अध्यक्ष चुनल गेल।
संविधान : साहित्य अकादमीक स्थापना भारत सरकार केर 15 दिसंबर 1952क प्रस्ताव अंतर्गत भेल, जाहिमे अकादमीक संविधान मूलतः अंतर्भुक्त छल। अकादमी एक स्वायत्त संस्थाक रूप मे कार्य करैत अछि और अपन संविधान मे आवश्यक संशोधन करबाक अधिकार अकादमी केर सामान्य परिषद मे न्यस्त अछि। समय-समय पर एहि अधिकारक प्रयोग सेहो कैल जाइत रहल अछि। एखन धरि कैल गेल परिवर्तन संग संविधान परिशिष्ट-I मे देल गेल अछि।
अकादमीक अधिकारी संस्था : सामान्य परिषद्, कार्यकारी मंडल तथा वित्त समिति केर सदस्य केर नाम क्रमशः परिशिष्ट-II, III तथा IV मे देल गेल अछि।
मान्य भाषा : भारत केर संविधान मे परिगणित बाईस भाषाक अतिरिक्त साहित्य अकादमी अंग्रेजी और राजस्थानी केँ एहेन भाषाक रूप में मान्यता प्रदान कय चुकल अछि, जाहिमे ओकर कार्यक्रम क्रियान्वित कैल जा सकैत छैक। एहि 24 भारतीय भाषा मे साहित्यिक कार्यक्रम लागू करबाक लेल जे परामर्श मंडल गठित कैल गेल अछि, ताहि सदस्य केर सूची परिशिष्ट-V मे देल गेल अछि।
प्रधान कार्यालय : साहित्य अकादमीक प्रधान कार्यालय रवीन्द्र भवन, 35 फीरोजशाह मार्ग, नई दिल्ली 110001 मे स्थित अछि। ई भव्य भवन रवीन्द्रनाथ ठाकुर केर जन्म शताब्दीक उपलक्ष्य मे सन् 1961 मे निर्मित भेल छल। एहिमे तिनू राष्ट्रीय अकादमि – संगीत नाटक अकादमी, ललित कला अकादमी और साहित्य अकादमी स्थित अछि।
एहि कार्यालय मे डोगरी, अंग्रेजी, हिन्दी, कश्मीरी, मैथिली, नेपाली, पंजाबी, राजस्थानी, संस्कृत, संथाली और उर्दू केर प्रकाशन तथा कार्यक्रम केर देखरेख कैल जाइछ और एहि भाषा केर संदर्भ मे क्षेत्रीय कार्यालयक रूप मे कार्य करैत अछि।
क्षेत्रीय कार्यालय:
कोलकाता : सन् 1956 मे स्थापित और आब 4, डी.एल. ख़ान रोड, (एस.एस.के.एम. अस्पताल नजदीक), कोलकाता-700025 मे स्थिति ई क्षेत्रीय कार्यालय असमिया, बाङ्ला, बोडो, मणिपुरी और ओडि़या मे अकादेमी केर प्रकाशन और कार्यक्रम केर देखरेख करैत अछि। एकर अतिरिक्त अंग्रेजी और तिब्बती भाषा केँ किछु पुस्तक सेहो एतय सँ प्रकाशित होइत अछि। ई अन्य उत्तर-पूर्वी भाषा मे सेहो कार्यक्रम केर संयोजन करैत अछि। एतय एक बड़का पुस्तकालय सेहो अछि।
बेंगलूरु : सन् 1990 मे स्थापित ई क्षेत्रीय कार्यालय अंग्रेज़ी केर किछु पुस्तक केर अतिरिक्त कन्नड, मलयाळम्, तमिळ और तेलुगु मे अकादमीक प्रकाशन और कार्यक्रम सब देखरेख करैत अछि। ई कार्यालय सेंट्रल कॉलेज परिसर मे स्थित अछि। एतय सेहो एकटा बड़का पुस्तकालय अछि।
चेन्नई कार्यालय : सन् 2000 मे स्थापित ई कार्यालय बेंगलूरु कार्यालय केर किछु काजक देखरेख करैत अछि।
मुंबई : एकर स्थापना सन् 1972 मे भेल। ई कार्यालय हिन्दी और अंग्रेजीक किछु प्रकाशन सहित गुजराती, कोंकणी, मराठी और सिन्धी मे अकादमी केर प्रकाशन और कार्यक्रमक देखरेख करैत अछि।
प्रकाशन केर बिक्री : साहित्य अकादमी केर बिक्री विभाग ‘स्वाति’, मंदिर मार्ग, नई दिल्ली-110001 पर स्थित अछि। एकर अतिरिक्त अकादमी केर प्रकाशनक बिक्री नव दिल्ली स्थित मुख्यालय और मुंबई, कोलकाता, बेंगलूरु और चेन्नई कार्यालय सँ सेहो कैल जाइत अछि।
पुस्तकालय : साहित्य अकादेमी केर पुस्तकालय भारत केर प्रमुख बहुभाषिक पुस्तकालय मे सँ एक अछि, एतय अकादेमी द्वारा मान्यता प्राप्त चौबीसो भाषा मे विविध साहित्यिक और संबद्ध विषय केर पुस्तक उपलब्ध अछि। ई पुस्तकालय सर्जनात्मक कृति, समालोचनात्मक पुस्तक, अनूदित कृति, संदर्भ ग्रंथ तथा शब्दकोश केर समृद्ध संग्रह लेल जानल जाइत अछि।


text:
इ मामला काजीमोहमदपुर थाना क्षेत्रक जाट रेजिमेंट लगक अछि, जता सेना केँ जवान आओर मोहल्लावासी सेनाक जमीन पर नाली केँ पैन गिरेबाक विवाद मे आपसे मे भीड़ गेल। पहिने स्थानीय लोग सभ कैको सेनाक जवान सभक पिटाई क' देलक। ओहिक बाद रेजिमेंट केँ जवान सभ अगल - बगल केँ लोग सभक घर घुसीकेँ माएरपीट केलक।
एहि घटना मे दुनू दिसक कैको लोग घायल बताओल जे रहल अछि। जाहिमें एक सैनिकक हालत गंभीर बनल अछि, जिनका इलाजक लेल दानापुर भेजल गेल अछि। ओतहि स्थानीय लोग सभक कहब अछि कि सेनाक लोग रास्ता सँ गुजरनबा लेल हुनका सभकेँ मना करैत छल, जाहिक लेकर इ विवाद भेल।
ओतहि, रेजिमेंटक JCO केँ कहब अछि कि विवादित जमीन सेना केँ अछि, जाहिपर स्थानीय लोग सभक द्वारा नाली केँ पैन बहाओल जायत अछि। ऐहिक विरोध करे पहुंचल सैनक सभ पर महिला-पुरुष सहित करीब 50 गोटा हमला क' देलक जाहिमे कैको जवान जख्मी भ' गेलथि। स्थानीय लोग सभ सेना केँ जवान सभसँ इंसास राइफल सेहो छिनबाक प्रयास केलक। बाद मे पुलिसक हस्तक्षेप केँ बाद दुनू पक्ष शांत भेल।


text:
सरिता सुमन
पटना। इन्द्रपुरी मे 450 मेगावाट क्षमता कए प्रस्तावित जल विद्युत परियोजना स्थापना कए जिम्मेवारी जिन्दल पावर कए भेटबाक आसार अछि। सब स कम विद्युत दर जिंदल कए मानल जा रहल अछि। प्रस्ताव पर निर्णय बुधवार कए होबाक छलि, लेकिन जिन्दल आ रिलायंस क अनुरोध पर तिथि बढ़ा देल गेल। अब अंतिम निर्णय 25 नवम्बर कए होएत। टेंडर मे शामिल कम्पनी दस दिन क समय बढ़ेबाक अनुरोध केने छएल।
जल संसाधन विभाग क समक्ष समस्या बनल इन्द्रपुरी जलाशय योजना कए निजी क्षेत्र मे स्थापित करबा कए दिशा मे बिहार हाइड्रो पावर कापोरेशन (बीएचपीसी) सफल भेल। परियोजना क लेल भू-अर्जन कए समस्या क निदान कए जिम्मा सेहो निवेशक कए देल गेल अछि। परियोजना स उत्तरप्रदेश कए 1600 हेक्टेयर भूमि प्रभावित होएत, जबकि बिहार कए 400 आ झारखंड क 400 हेक्टेयर भूमि क किसान प्रभावित होएत। एहि मे पुनर्वास कए समस्या भी आओत।
परियोजना मे आठ कम्पनी एक-एक लाख टका जमा करै क अपन रुचि दिखेलक अछि। एहि मे जिन्दल पावर कए प्रस्ताव अव्वल आएल। अन्य कम्पनी मे टाटा पावर, रिलायंस आ कल्पतरु शामिल सेहो अछि। इ सब कम्पनी क बीच न्यूनतम विद्युत शुल्क कए स्पर्धा भ रहल अछि। एहि क आधार पर ही कार्य आवंटित कएल जाएत। परियोजना स्थापित करबाक लेल निजी कम्पनी कए उत्तरप्रदेश आ झारखण्ड सरकार क अलावा पर्यावरण मंत्रालय कए सहमति प्राप्त करबाह होएत। ऊर्जा विभाग एकल जिम्मेवारी बिहार राज्य जल विद्युत निगम कए सौंपलक अछि। निगम परियोजना निजी क्षेत्र मे स्थापित करबाक लेल निवेशकों कए सेहो आमंत्रित केलक।


text:
पटना। भोजपुरी सिने स्टार व गायक मनोज तिवारी मृदुल बिहार मे स्पोर्ट्स अकादमी खोलए जा रहल छथि। मनोज तिवारी मृदुल कहला- ”बिहार चमक रहल बा। बिहार इज शाइनिंग।” ओ कहला जे बिहार क बारे मे काल्हि तक लोग कहैत छल जे बिहार नाहि सुधरी आ आइ वैह आदमी कहि रहल अछि जे बिहार नीक क रहल अछि, आगू बढि रहल अछि। मृदुल कहला जे बिहार आब बदलि रहल अछि त हर बिहारी कए एहि मे हिस्सेदार बनबाक चाही। इ सोचि कए हम अपन गाम कैमूर जिला क मोहनिया थाना अंतर्गत अतवलिया मे 100 बीघा जमीन कीनलहुं अछि। ओहि ठाम पीपीपी क तहत 60 बीघा मे एकटा किक्रेट स्टेडियम सहित स्पोर्ट्स अकादमी बनेबाक विचार अछि। बचल जमीन पर एकटा मंदिर निर्माण सेहो करेबाक इच्छा रखैत छी।
बिहार मे फिल्म सिटी पर अपन राय रखैत मनोज कहला जे राज्य सरकार कए पहिने क्षेत्रीय फिल्म कए प्रोत्साहित करबाक चाही। भोजपुरी, मैथिली आ मगही सहित अन्य क्षेत्रीय भाषा मे बनि रहल फिल्म निर्माण पर राज्य सरकार कए 25 प्रतिशत सब्सिडी देबाक चाही। उत्तर प्रदेश सरकार क्षेत्रीय भाषा मे बनि रहल सिनेमा पर सब्सिडी दैत अछि। ओ कहला जे भोजपुरी फिल्म आ गीत मे अश्लीलता क कोनो स्थान नहि अछि। एहि पर रोक लगबाक चाही। बिहार सरकार कए सेंसर बोर्ड क निर्माण करि फिल्म आ गीत मे अश्लीलता पर रोक लगेबाक पहल करबाक चाही। यूपीक भोजपुरी फिल्म स्टार रवि किशन स वैचारिक मतभेद क गप स्वीकार करैत ओ कहला जे भोजपुरी क स्तर कए उठेबा मे ओ मदद नहि क रहल छथि। ओ कहला जे भोजपुरी सिनेमा मे स्वच्छ प्रतिस्पद्र्धा क जरुरत अछि।


text:
— कीर्ति नारायण झा
भोरे भोर बलुआहा बाली भेटि गेलीह आ उपरागक स्वर में कहैत छैथि जे बौआ ।आब अहाँ सभ तऽ गाम के बिसरि गेलियै। आब एकहुटा नीक लोक गाम में नहि रहय चाहैत छैथि। गामक पुतोहु होयवाक कारणे हुनक शब्द में अपनापन बेसी छल, कहलियनि जे मारूति सुजुकी कम्पनी में काज करैत छी नें तें छुट्टी कम भेटैत अछि आ पावनि तिहार में तऽ आरो नहिं। हमर शब्द में जतेक दुःख छल ओहि सँ बेसी दुखी भऽ कऽ ओ उत्तर देलनि जे अहाँ सभ गाम अबैत छलियै तऽ दुर्गा पूजा कतेक रमणगर लगैत छलैक। हम सभ सब प्राणी सांझे सँ दुर्गा स्थान में बैसि कऽ दुर्गा महारानी केर आरती आ तखन भरि राति नाटक देखैत छलहुँ। दुर्गा स्थान सँ अयवाक मोन नहिं करैत छल। बलुआहा बाली के बात में दम छलैन्ह। हमरा गामक दुर्गा पूजा ओहि क्षेत्र में अत्यंत धूमधाम केर संग मनाओल जाइत अछि। ओहि क्षेत्र मे हमर गाम नाहर भगवतीपुर आ कोइलख में दुर्गा पूजा अत्यन्त शास्त्रीय ढंग सँ मनाओल जाइत अछि आ नाटक देखवाक लेल राति में दुर्गा स्थान मे पेएर रखवाक स्थान नहि भेटैत छलैक। पूरा क्षेत्रक लोक स्त्रीगणे पुरूखे हेंज बान्हि बान्हि कऽ दुर्गा स्थान मे जमा होइत छल। हमरा गाम में चारि राति नाटक होइत छलैक षष्ठी सँ लऽ कऽ नवमी धरि। पहिल राति सामाजिक, दोसर राति ऐतिहासिक, तेसर राति अष्टमी कऽ धार्मिक आ अन्तिम राति नवमी कऽ मैथिली नाटक होइत छलैक। हमरा गामक उगना नाटक मधुबनी जिला मे प्रथम पुरस्कार प्राप्त कयने छल। बहुत इज्जत आ प्रतिष्ठा छलैक नाटक खेलेनिहार सभ के। हम स्वयं ओहि ठाम नाटककार, उद्घोषक, निदेशक आ कलाकार के रूप में बहुत बैसी प्रतिष्ठा अर्जित कयने छी। हम सभ अपन माय, बहिन, काका, काकी बुझैत गामक लोक सभक समक्ष अपन कला केर प्रदर्शन कयने छी। अधिकांश दर्शक अपना में गप्प करैथि जे आइ कीरतू भाई जी के लिखल नाटक हेएत। आइ अमुक भाईजी विद्यापति बनथिन, अमुक कक्का उगना बनथिन इत्यादि। समस्त गाम में पारिवारिक बातावरण रहैत छलैक। बलुआहा बाली आगू कहय लगलीह जे आब तऽ गाम में छकरबाजी नाच होइत अछि आ भोजपुरी भाषा में बिखैन बिखैन गारि बला गीत सभ दुर्गा महारानी के सुनाओल जाइत अछि। बाई जी के नाच आबय बला छल जखन गौंआ सभ लाठी लऽ कऽ ठाढ़ भेलाह तखन ओ रोकल गेल। अहाँ सभ जहिया सँ छोड़ि देलियै तहिया सँ दुर्गा पूजा में हम सभ सांझक आरती देखि कऽ दुर्गा स्थान सँ पराइत छी अप्पन इज्जत बचा कऽ।बलुआहा बाली के घरबला हमरा ओहिठाम हरवाह के काज करैत छल। हमरा दिमाग मे आयल कि जखन हिनका सभ के एतेक खराब प्रतिक्रिया छैन्ह तखन हमर गामक काकी, बहिन, भौजी इत्यादि के कतेक दुख होइत हेतैन्ह हम यएह सोचैत अपन गामक विद्यालय दिस आगू बढलहुँ आ संयोग सँ जगदीश भाई भेटि गेलाह, हाल समाचार पूछलाक बाद बलुआहा बाली केर बात हुनका लग राखि देलियनि। सुनितहि जगदीश भाई केर आँखि लाल भऽ गेलनि आ कहय लगलाह जे बौआ के बाजत? जे बाजत से मारि खायत। सभक धिया पूता कुकूर जकाँ झौं झौं कऽ कऽ उठतै आ अपन इज्जत बचेनाइ कठिन भऽ जेतैक। ओ अपन मोनक अंदर के गुबार निकालैत कहला जे दुर्गे पूजा में कियए, गाम में सरस्वती पूजा में जे डीजे आ अश्लील गीत सभ जे सुनब तऽ सुनि कऽ घृणा भऽ जाएत…. जगदीश भाई बजैत रहलाह आ हम मोनहि मोन सोचय लगलहुँ जे हमर सभक गाम एतेक बदलि गेल अछि? लोकक मानसिकता में एतेक परिवर्तन भऽ गेलैक अछि? हम निशब्द भऽ गेलहुँ आ जगदीश भाई सँ किछु कहए विना आगू बढि गेलहुँ….


text:
प्रेमक साक्षात मूर्ति... हुनकर रूप यौवनक आभा छनि-छनि कs गुलबिया साड़िक तर सं बहरा रहल छल. ताड़क तरकून के डाभ जका डबडबाइत यौवन केहुना क आंचर सं संभारने छलीह. लागैत छल बटन तोड़ि आब बाहर आएल... तब बाहर आएल. हुनकर सम्मुन्नत अञ्चल रेखावली देखि हमर छाती पर सांप लोटय लागल.
हुनकर फोटो के रूप माधर्य मे हम एतेक तल्लीन भs गेलहुं जे हमरा प्रतीत भेल जे ओ साक्षात हमरा समक्ष ठाड़ छथि. आ कहि रहल छथि... कि देख रहल छी ? ... आगां आउ. रस सं भरल ई लाल-लाल ठोर अहिं के लेल अछि. हमर गालक लालिमा... ई रूप-यौवन सभ अहिं के लेल अछि. डरू नहिं... आगां बढुं. हमरा अपन आंलिंगन मे ल लिअ. अपन बांहि मे भरि हमर अतृप्त यौवन के तृप्त करि दिअ. जन्म-जन्म सं पिआसल एहि नवयौवना के पिआस बुझा दिअ. हमरो उत्साह बढ़ल... किछ हिम्मत आएल. मन भेल जे कम सं कम हुनकर चेरी सन ठोरक स्वाद त ल लेल जाय. प्रेमक प्रथम निशान हुनकर खिलल अधर पर द त देल जाय.
हम फोटो के साक्षात हुनका समझि चुमय लेल आगां बढ़य लगलौं. एतबा मे फोनक घंटी बाजि उठल. हमर तंद्रा भंग भs गेल. हम अपन स्वपन सं जागि उठलौं. दिल ऐना धधकय लागल जेना दिवाली मे चारि दिन पहिने सं फुलाएल हुक्कालोली सलाइयक काठी देखते धधकि उठैत अछि. ओह... एहन मधुर सपना सं जगा देलक. ई सार फोनो के अखने बजय के छल. मन भेल जे उठा कs जोर सं पटकि कs फोड़ि दी. मुदा ओम्हर सं मामाजी के आवाज सुनि मन मसौसि कs रहि गेलौं.
मामाजी सेहो बिआहे के बात लs कs फोन कएने छलाह. हुनकर गप्प सुनि तमसाएल मन किछ शांत भेल. बिआहक गप्प सुनय मे नीक लागय लागल. कहय लगलाह... मनीगाछी के वीरेन्द्र बाबू के भेजने छलीअह. मिलल होतुन्ह. जेहि प्रयोजन सं बायोडाटा अहां के देल गेल अछि ओकरा साकार करबाक कोशिश करिऔं. नीक गप्प त ई अछि जे लड़की सेहो दिल्लीए मे काज करय छथीह. बायोडाटा सं हुनकर नंबर ल अहां हुनका सं कंटेक्ट करू. मेलजोल बढाउ. हुनका बारे मे बेसि सं बेसि जानय के कोशिश करु. फेर अहां छोटका भाय सेहो लाइन मे छथि. 10 बजिया गाड़ी लेट त 12 बजिया सेहो लेट भs जाएत. अहां त लेट भ गेलहुं हुनका लेट नहिं करबन्हि. करीब 20 -25 मिनट धरि ओ अपन फिलॉस्फी झाड़ैत रहलाह. जखन हम लड़की सं सम्पर्क करबाक कोशिश करय लेल तैयार भेलहुं... तखन फोन धरलाह.
मामाजी के फोन रखलाह के बाद हम लिफाफा सं बायोडाटा निकालि भावी पत्नी के बारे मे जानकारी एकत्रित करय लगलौं. पता चलल जे हुनकर शुभ जन्मदिन आबय वाला छनि. आब हमरा हुनका फोन करय के लेल बहाना आओर दिन दुनु भेट गेल. हम तय कएलौं जे हुनका जन्मदिनक तोहफा जरूर देब. आब हमर पूरा ध्यान एहि पर लागि गेल जे आखिर प्रथम मिलन मे हुनका कि गिफ्ट देल जाय.


text:
दरभंगा, दहौड़ा : अपन माय केँ बिजलीक झटका सँ बचेबाक क्रममे अपन जान गमौनिहार 13 आरआर बटालियन जम्मू-कश्मीर केँ सैनिक आ मिथिलाक लाल प्रभात यादवकेँ पूर्ण सैनिक सम्मानक संग रविदिन हुनक पैतृक गाम दहौड़ामे अंतिम संस्कार कयल गेलनि। मुजफ्फरपुर आर्मी कैम्पसँ सूबेदार संत कुमार पांडेय केर नेतृत्वमे आओल सेनाक जवान जखनहि हुनक अर्थी केँ कन्हा लगौलनि कि ओतहि उपस्थित सैकड़ों लोकक आँखि सँ नोरक धार बहै लागल। सेनाक जवान सभ दिवंगत प्रभातकेँ तिरंगामे लपेटिकय शमशान धरि पहुँचौलनि आ तकरा बाद हुनका सलामी देल गेलनि। शवयात्रामे विधायक फराज फातमी, मुखिया रजी आलम संग सैकड़ों लोक शामिल छलाह। एतहि दुःखक गप ई जे पूर्व सूचना देलाक बादो स्थानीय प्रशासनिक अधिकारी संगहि थाना पुलिसक अधिकारी अहि मिथिलाक वीर बेटाकेँ अंतिम यात्रामे भाग नहि लेलनि जाहिलेल सेनाक सूबेदार संत कुमार पांडेय नाराजगी सेहो व्यक्त कयलनि। जनतब हो जे दिवंगत सैनिक प्रभातकेँ हुनक छोट भाई पंकज मुखाग्नि देलकइन्ह।
अहि दुःखद घटनासँ सैनिक प्रभातकेँ समूचा गाममे दुःखक पहाड़ टूटि पड़ल अछि। चारिटा भाईमे सबसँ पैघ प्रभात परिवारक सहारा छलाह। हुनक तीन टा छोट भाई एखन पढ़ाई कय रहल छन्हि। प्रभातकेँ पिताजी पेशा सँ किसान छथि। अपन बेटाक असमय निधन सँ पिता समेत समूचा परिवारमे कोहराम मचि गेल छन्हि। गामक लोकसभ एकदिस प्रभातक पत्नी (नव प्रसूता) केँ सम्हारबामे लागल छथि तs दोसर दिस प्रभातक पिताकेँ।
उल्लेखनीय अछि जे साल 2010 में सेनामे सहभागी होमए वला प्रभात धियेपुता सँ अपन देशकेँ सेवा करबाक भावना सँ प्रेरित छलाह। नरपतिनगर हाईस्कूल सँ मैट्रिक केर परीक्षा पास कय ओ मधुबनीकेँ आरके कॉलेज सँ वर्ष 2010 में स्नातक कयलाह आ तकरा बाद ओ सेनामे भर्ती भए गेलाह। एतबाक नै अपन गाममे सेहो संगी-साथीकेँ प्रभात सदिखन देशसेवा हेतु प्रेरित करैत रहैत छलाह। अहिवास्ते समय-समय पर शारीरिक प्रशिक्षणक कार्यक्रम सेहो आयोजित करैत छलाह।
प्रभातकेँ अंतिम यात्रामे देरीसँ पहुँचनिहार स्थानीय विधायक सह मुख्य सचेतक विरोधी दल बिहार विधानसभा ललित यादव मिथिलाक वीर सपुतक असमय मौत पर शोक व्यक्त कयलाह एवं हुनक परिवार सँ भेटिकय जिगेसा सेहो कयलनि।


text:
मैथिलीभाषी युवा शक्ति लेल शिक्षा आ प्रशिक्षणक पैघ आवश्यकता
युवा शक्ति भविष्य थिकैक। शिक्षा आ प्रशिक्षण सँ ई सब मूल-मौलिकता प्रति सजग होइत छैक। चूँकि प्राथमिक विद्यालय सँ उच्च शिक्षा प्राप्ति धरि मैथिलीभाषाभाषी छात्र सभ केँ स्वाभिमान आ आत्मबल बढाबयवला कोनो सामग्री पाठ्यक्रम मे शामिल नहि कयल गेल छैक, स्थानीय विशेषता केँ झलकेबाक लेल आधारभूत शिक्षा प्रणाली मे हरेक गाउंपालिका वा नगरपालिका केँ स्थानीय पाठ्यक्रम विकास करैत सम्बन्धित विद्यालय मे छात्र सब केँ पढाई करेबाक नीति रहितो हाल धरि बहुत प्रभावी ढंग सँ ई नीति अमल नहि कयल जेबाक कारण स्थिति जस के तस छैक। अतः समय-समय पर सामाजिक संजाल मार्फत युवजन लोकनि केँ उचित शिक्षा आ प्रशिक्षण देबाक बहुत पैघ आवश्यकता अछि।
मैथिलीक युवा सर्जक विद्यानन्द बेदर्दी पुर्वाञ्चल इंजीनियरिंक कैम्पस धरान पहुँचैत छथि, ओतय नेपाल तराई विद्यार्थी नवजागरण संघ मे सक्रिय होइत छथि, आर विगत २-३ वर्ष मे मातृभाषा प्रति तराई मूल केर विद्यार्थी मे एक नव जागरण केर माहौल बनैत अछि। भाषा-संस्कृति प्रति समर्पणक एक आदर्श अग्रज मानि ओ अतिथिक तौर पर हमरा अवसर दैत छथि, एनटीवीएनएस केर ओहि कार्यक्रम मे हम अपन संबोधन करैत ई अनुभव करैत छी जे नेपालक तराई क्षेत्र केर मैथिली, भोजपुरी व अवधी भाषाभाषीक छात्र लोकनि मे अपन मौलिक इतिहास जनबाक बड पैघ उत्कंठा छैक, आर, एहि तरहक किछु बात सुनला उपरान्त ओकरा सब मे नव ऊर्जाक विलक्षण संचरण होइत छैक। एखन धरि म.मो.आ.ब. केन्द्रीय कैम्पस (विराटनगर) व पु.ई.कै. (धरान) केर गोटेक कार्यक्रम मे हमरा समान अनुभव भेल। एहि तरहक सभा-समारोह सँ अपन मूल-मौलिकता प्रति साकांक्ष भेल कतेको युवा शक्ति केँ अभूतपूर्व सक्रियता संग भाषा-संस्कृति लेल कार्य करैत देखलहुँ। तेँ हमर मान्यता ई अछि जे समय-समय पर युवा केन्द्रित शिक्षा-प्रशिक्षणक कार्यक्रम पर जोर देल जाय। एकर सकारात्मक प्रभाव समाज केँ काफी आगू बढायत।
हरिः हरः!!


text:
Saturday, December 8, 2012
यामू क विवाह
लल्लू भाईजी (स्व प्रभाकर झा, हमर पिसी मां क एकमात्र पुत्र आ हमरा सभ में सभ सं पैघ भाई) क छोटकी बेटी यामू (यामिनी) क विवाह पांच दिसंबर के पटना में भेलैक। यामू क बर डैन अमेरिकी छैक, मुदा ओ जेहन तन्मयता आ उत्सुकता सं वैदिक रीति सभ संपन्न कयल, मोन प्रसन्न भय गेल। भौजी क बड़ आग्रह छल जे विवाह में शामिल होई। हुनकर आग्रह मानल। बहुत लोक सं भेंट भेल। विवाह क सभटा वैदिक विधि ओ संपन्न कयलक। ई सभ देखि आंखि जुड़ाएल। यामू के सौभाग्यवती होयबाक आशीर्वाद।
Posted by यशोनाथ झा at 10:43 AM No comments:
Wednesday, September 5, 2012
40 वर्ष क बाद भेटल मिथिलेश
आई दिन में एकटा सुखद संयोग भेल। करीब 40 वर्ष क बाद मिथिलेश सं संपर्क भेल। मिथिलेश आ हम दरभंगा क पीतांबरी बंगाली मिडिल स्कूल में संगहि पढ़ैत रही। 1971 में बाबा क देहांत क बाद हम रांची चल अयलहुं आ ओकरा सं संपर्क खतम भय गेल। पछिला 25 वर्ष सं ओकरा तकैत छलहुं, इंटरनेट पर, दरभंगा में अपने परिचित क द्वारा आ अन्य माध्यम सं। आई फेसबुक पर ओकर प्रोफाइल देखल, तं पत्रकारीय गुण क उपयोग कय ओकर फोन नंबर भेटल। तखन ओकरा सं गप्प भेल, करीब आधा घंटा। एके बेर जेना मोन हल्लुक भय गेल, एतेक पुरान मित्र सं गप्प भेलाक बाद। मिथिलेश के सेहो ओतबे प्रसन्नता भेलैक।
अस्तु, हम सभ जखन छठा क्लास में पढ़ैत रही, एके संगे अध्ययन करी। परीक्षा क तैयारी एके संग करी। मिथिलेश पढ़बा में हमरा से तेज रहय। ओ एखनि इंजीनियर अछि, संप्रति गोपालगंज में पदस्थापित अछि। निजी कंपनी में महाप्रबंधक।
मिथिलेश सं संपर्क भेला क बाद आब उदय क खोज अछि। उदय सेहो हमरा सबहक संग पढ़ैत रहय। राजकुमारगंज में ओकर डेरा छलैक।
फेसबुक क महत्व आई बुझबा में आयल। अपन वाल पर पोस्ट सेहो कयल अछि। आई एतबे।
अस्तु, हम सभ जखन छठा क्लास में पढ़ैत रही, एके संगे अध्ययन करी। परीक्षा क तैयारी एके संग करी। मिथिलेश पढ़बा में हमरा से तेज रहय। ओ एखनि इंजीनियर अछि, संप्रति गोपालगंज में पदस्थापित अछि। निजी कंपनी में महाप्रबंधक।
मिथिलेश सं संपर्क भेला क बाद आब उदय क खोज अछि। उदय सेहो हमरा सबहक संग पढ़ैत रहय। राजकुमारगंज में ओकर डेरा छलैक।
फेसबुक क महत्व आई बुझबा में आयल। अपन वाल पर पोस्ट सेहो कयल अछि। आई एतबे।
Posted by यशोनाथ झा at 10:54 AM No comments:
Sunday, July 15, 2012
Saturday, December 13, 2008
हमर काकाजी आ हुनक परिवार
हम अपन परिवार क खिस्सा आगू बढ़बैत छी। हमर पितामह रमानाथ झा के पांच का पुत्र आ तीन टा पुत्री रहथिन्ह। सबसे जेठ पुत्र रहथिन्ह मणिनाथ झा, जिनका हम सभ काकाजी कहैत रहियैन्हि। हुनक विवाह भेलैन्हि गंगौली टोल के जयंती देवी सं। हमर पुरान अलबम में एकटा फोटो अछि, जाहि पर बाबा लिखने छथि - बुच्चीस ब्राइड, अर्थात काकाजी (हुनका हमर बाबा आ दाइजी बुच्ची कहैत रहथिन्ह) क कनिया। अपन बड़की काकी के हम सभ बड़की मां कहैत छियैन्हि। काकाजी भानस के विशेषज्ञ छलाह। अपन जीवनकाल में ओ पता नहिं कतेक रास काज कयलैन्हि। मेसरा (रांची) में पेट्रोल पंप क मैनेजर आ रांची विश्वविद्यालय में कैंटीन चलेबा सं लय कय राज दरभंगा क नौकरी तक। हमर काकाजी क एकटा विशेषता छलैन्हि जे ओ नींद में सेहो अपन पैर हिलबैत रहैत छलाह। खूब पान खाइत छलाह। बच्चा सबहक लेल हुनका विशेष आसक्ति रहैन्हि। हमरा सभ के ओ खूब मानैत छलाह। अपन जीवन क अंतिम दिन ओ गाम में बितौलैन्हि।
काकाजी के तीन पुत्र छथिन्ह, जीबू भाइजी, बौआ भाई आ दीपू। जीबू भाइजी आ बौआ भाई दिल्ली में सपरिवार रहैत छथि। जीबू भाइजी क कनिया छथिन्ह गंगौली टोल क। हुनका दू टा बेटी आ एक टा बेटा छैन्हि। बेटी छथिन्ह नुपूर आ पुतरी। नुपूर क विवाह राजेंद्र मिश्र (लालगंज) सं छैन्हि आ पुतरी क धनेश झा (धानेरामपुर) सं। नुपूर के एकटा बेटा प्रियांशु छैक आ पुतरी के एकटा बेटी श्रुति। जीबू भाइजी क बेटा छथिन्ह गिरिजानाथ (मुन्नालाल)। बौआ भाई क विवाह पाहीटोल छैन्हि। हुनका दू टा बेटी गुड़िया (नीतू) आ लाली (रीतू) एवं एक टा बेटा अनूप छैन्हि। दीपू क विवाह गंगौली छैन्हि। हुनका एकटा बेटी रश्मि आ एकटा बेटा विश्वम छैन्हि। काकाजी के एकटा बेटी सेहो रहैन्हि। ओ जीबू भाइजी से पैघ रहैन्हि, लेकिन स्वर्गवासी भय गेलैन्हि।
काकाजी गाम में रहैत छलाह। हुनक जीवन क अंतिम समय बहुत कष्टदायक छलैन्हि। अस्तु 1996 में ओ स्वर्गवासी भय गेलाह।
काल्हि कहब लाल काका क खिस्सा।
काकाजी के तीन पुत्र छथिन्ह, जीबू भाइजी, बौआ भाई आ दीपू। जीबू भाइजी आ बौआ भाई दिल्ली में सपरिवार रहैत छथि। जीबू भाइजी क कनिया छथिन्ह गंगौली टोल क। हुनका दू टा बेटी आ एक टा बेटा छैन्हि। बेटी छथिन्ह नुपूर आ पुतरी। नुपूर क विवाह राजेंद्र मिश्र (लालगंज) सं छैन्हि आ पुतरी क धनेश झा (धानेरामपुर) सं। नुपूर के एकटा बेटा प्रियांशु छैक आ पुतरी के एकटा बेटी श्रुति। जीबू भाइजी क बेटा छथिन्ह गिरिजानाथ (मुन्नालाल)। बौआ भाई क विवाह पाहीटोल छैन्हि। हुनका दू टा बेटी गुड़िया (नीतू) आ लाली (रीतू) एवं एक टा बेटा अनूप छैन्हि। दीपू क विवाह गंगौली छैन्हि। हुनका एकटा बेटी रश्मि आ एकटा बेटा विश्वम छैन्हि। काकाजी के एकटा बेटी सेहो रहैन्हि। ओ जीबू भाइजी से पैघ रहैन्हि, लेकिन स्वर्गवासी भय गेलैन्हि।
काकाजी गाम में रहैत छलाह। हुनक जीवन क अंतिम समय बहुत कष्टदायक छलैन्हि। अस्तु 1996 में ओ स्वर्गवासी भय गेलाह।
काल्हि कहब लाल काका क खिस्सा।
Posted by यशोनाथ झा at 10:30 PM 1 comment:
Sunday, October 5, 2008
वैद्यनाथ धाम क यात्रा आ सुखद अनुभव
एम्हर बहुत व्यस्त रहलहुं, कारण अखबार क काज बहुत बढ़ि गेल अछि। एही कारण सं पोस्ट नहिं कय सकलहुं। क्षमा प्रार्थी छी।
धर्मपुर आ हमर परिवार क खिस्सा सं अलग एकटा खिस्सा कहैत छी। पछिला मास 25 तारीख कें अखबार क काज सं वैद्यनाथ धाम जयबाक सुअवसर भेटल। मां, पत्नी, छोटकी बेटी आ भातिज सेहो संग रहथि। 40 वर्षक बाद वैद्यनाथ धाम गेल रही। मां आ पत्नी क संग पहिल बेर-खूब उत्साहित छलहुं। भोरे बाबा का दर्शन-पूजा कय मीटिंग में गेलहुं। ओही राति वापस अयबाक छल। मौर्य में जसीडीह सं रिजर्वेशन छल। ट्रेन आयल। सभ गोटा अपन-अपन बर्थ पर जा सूति रहलहुं। बोकारो क बाद निन्न टुटल, तं सूटकेस गायब छल। सबहक कपड़ा, कैमरा क बैग आ पूरा सामान छल। सभ टा उत्साह खत्म भय गेल।
अगिला दिन सांझ में बोकारो सं एक सज्जन, वशिष्ठ जी फोन कयलैन्हि। कहलैन्हि जे हमर सूटकेस हुनकर बस में भेटल अछि। बोकारो सं सूटकेस मंगाओल। खाली हमर कपड़ा, कैमरा क बैग आ हमर अन्य सामान गायब छल। विश्वास नहिं भेल जे एहि घोर कलियुग में सेहो एहन लोक छैक। वशिष्ठ जी कें धन्यवाद देलियैन्हि। संगहि बाबा क दर्शन फेर करबाक संकल्प लेलहुं। देखी कहिया पूरा होइत अछि ई संकल्प।
आइ एतबे। खिस्सा फेर आगू बढ़त।
धर्मपुर आ हमर परिवार क खिस्सा सं अलग एकटा खिस्सा कहैत छी। पछिला मास 25 तारीख कें अखबार क काज सं वैद्यनाथ धाम जयबाक सुअवसर भेटल। मां, पत्नी, छोटकी बेटी आ भातिज सेहो संग रहथि। 40 वर्षक बाद वैद्यनाथ धाम गेल रही। मां आ पत्नी क संग पहिल बेर-खूब उत्साहित छलहुं। भोरे बाबा का दर्शन-पूजा कय मीटिंग में गेलहुं। ओही राति वापस अयबाक छल। मौर्य में जसीडीह सं रिजर्वेशन छल। ट्रेन आयल। सभ गोटा अपन-अपन बर्थ पर जा सूति रहलहुं। बोकारो क बाद निन्न टुटल, तं सूटकेस गायब छल। सबहक कपड़ा, कैमरा क बैग आ पूरा सामान छल। सभ टा उत्साह खत्म भय गेल।
अगिला दिन सांझ में बोकारो सं एक सज्जन, वशिष्ठ जी फोन कयलैन्हि। कहलैन्हि जे हमर सूटकेस हुनकर बस में भेटल अछि। बोकारो सं सूटकेस मंगाओल। खाली हमर कपड़ा, कैमरा क बैग आ हमर अन्य सामान गायब छल। विश्वास नहिं भेल जे एहि घोर कलियुग में सेहो एहन लोक छैक। वशिष्ठ जी कें धन्यवाद देलियैन्हि। संगहि बाबा क दर्शन फेर करबाक संकल्प लेलहुं। देखी कहिया पूरा होइत अछि ई संकल्प।
आइ एतबे। खिस्सा फेर आगू बढ़त।
Posted by यशोनाथ झा at 11:34 AM 6 comments:
Tuesday, January 1, 2008
कोना कीनल गेल आओ पढ़ें और सीखें किताब
पीतांबरी बंगाली मिडिल स्कूल में तेसर कक्षा पास कय चारिम क्लास में गेलहुं। नब किताब क सूची भेटल। हिंदी क किताब रहैक आओ पढ़ें और सीखें। बिहार टेक्स्टबुक कारपोरेशन से प्रकाशित एहि किताब क बड़ कमी रहैक। कत्तहु नहिं भेटैत रहैक। मई मास में अर्द्धवार्षिक परीक्षा से ठीक पहिने तक ओ किताब हमरा लग नहिं रहय। हमर सबहक वर्ग शिक्षक छलाह सुजीत दा। पैघ-पैघ दाढ़ी आ एकटा आंखि बंद। स्कूल में सबसे अनुशासित शिक्षक, गणित पढ़बैत छलाह। ओ रोज पुछथि - किताब मिला। एक दिन हमरा भरल क्लास में नील डाउन क दंड भेटल-किताब नहिं रहला क कारणे। बड़ दुख भेल। डेरा जाय बाबा के कहलियैन्हि जे काल्हि बिना किताब के स्कूल नहिं जायब। लाल काका दरभंगा में रहथि। तत्काल ओ रिक्शा पर बैसा कय टावर पर बुक सेंटर लय गेलाह। तहिया काकाजी ओही दोकान में काज करैत रहथि। सभ दोकान में ताकल गेल, मुदा किताब नहिं भेटल। ग्रंथालय, भारती पुस्तक केंद्र आ अन्य दोकान में किताब नहिं रहैक। अगिला दिन लाल काका अपना संग स्कूल लय गेलाह आ सुजीत दा के सभटा वृत्तांत कहलखिन्ह। तखन क्लास में बैसलहुं। ओहि दिन स्कूल सं वापस अयला पर बाबा कहलैन्हि- अहां क किताब आइ सांझ में चल आओत। सांझ में ठाकुर चाचा (श्री टीएन ठाकुर, आइएएएस, संप्रति भारतीय ऊर्जा व्यापार निगम क अध्यक्ष सह प्रबंध निदेशक आ हमर नुनू काका के मित्र) अयलाह। बाबा हुनका संग साइकिल पर टावर पठा देलैन्हि आ भारती पुस्तक केंद्र से हमर किताब कीनल गेल। 1985 में दिल्ली गेल रही, तं ठाकुर चाचा क डेरा आरके पुरम सेहो गेलहुं। हुनका इ गप्प मोन रहैन्हि आ ओ अपन बच्चा सभ कें इ खिस्सा सुनेलखिन्ह। आइयो मोन पड़ैत अछि, तं हंसी लागि जाइत अछि।
Posted by यशोनाथ झा at 9:35 AM 1 comment:
Monday, December 31, 2007
बाबा क दुर्गा पोथी में नुका देलियैन्हि भीख क टाका
छह जुलाई 1971 के हमर उपनयन भेल आ सात जुलाई 1971 के बूबू (राजीव, हमर दोसर पित्ती नरनाथ झा, जिनका हम सभ लाल काका कहैत रहियैन्हि आ जिनकर देहांत 1973 में भय गेलैन्हि, क दोसर पुत्र आ संप्रति इलाहाबाद बैंक, पूर्णिया में पदस्थापित) क मूड़न छलैन्हि, कपिलेश्वर स्थान में। सभ गोटा के ओतय जाय लेल लाल काका राज्य ट्रांसपोर्ट क बस ठीक कयने रहथि। भोरे ओ बस आबि नौ नंबर क सामने में लागल। डेरा क सभ लोक चल गेल कपिलेश्वर। बचि गेलहुं हम, बाबा, सुशील पाठक, गौआं काका (जे प्रसिद्ध छथि लंबोदर सं आ असली नाम थिकैन्हि चंद्रकांत मिश्र) आ नोकर सभ। दिन में करीब 11 बजे छोटका कुमार (राजकुमार शुभेश्वर सिंह) उपनयन क हकार पुरबाक लेल अयलाह। ओ हमरा भीख में 101 टाका देलैन्हि। किछु काल क बाद ओ चल गेलाह। तखन हम बाबा के कहलियैन्हि जे इ टाका अहां राखि लियअ। दाइजी देखती तं लय लेतीह। बाबा कहलैन्हि जे कत्तौ राखब ते दाइजी देखिये लेती। हम कहलियैन्हि- एकटा जगह अछि। बाबा हंसैत पुछलैन्हि-कोन। हम कहलियैन्हि- अहां क दुर्गा पोथी। बाबा हंसैत कहलैन्हि- अहांक पितामही के दुर्गा पोथी क काज कखनो नहिं पड़ैत छैन्हि। फेर कहलैन्ह- हम टाका क की करब। हम कहलियैन्हि- एकटा जूता आ एकटा छड़ी कीनब। बाबा कहलैन्हि- तकर चिंता अहां नहिं करू। हम जिद्द करय लगलियैन्हि, तं बाबा कहलैन्हि- ठीक छै, टाका राखि दियौक। हम भीख क टाका ओहि में नुका देलियैक। दुपहरिया में जखन सभ गोटा कपिलेश्वर स्थान सं घूरल, तं बाबा सभके गप्प कहि देलखिन्ह। संगहि इहो कहलखिन्ह- आब राजा सेहो हमर चिंता करय लगलाह। अगिला दिन दुर्गा पोथी देखलहुं, तं ओ टाका नहिं छल। बाबा के पुछलियैन्हि, तं जवाब भेटल- दाइजी देख लेलैन्हि आ लय लेलैन्हि। आब बूझैत छियैक जे हमर बाबा कें वास्तव में टाका कर कोनो काज नहीं रहैन्हि।
रातिम दिन काकाजी (हमर जेठ पित्ती मणिनाथ झा) जूता आनि देलैन्हि। पैर में पैघ छल। कोहुना पहिर कय विध भेल। अगिला दिन सुशील पाठक क संग ओकरा बदलबाक लेल टावर गेलहुं।
आइ बाबा क बरखी छलैन्हि, तें ओ बेशी मोन पड़ैत रहलाह। मोन पड़ल जे एक बेर अस्पताल में भरती बाउ बाबा के देखबा लेल बाबा क संग रिक्शा पर जाइत छलहुं। हम झुकय लगलहुं, तं बाबा टाफी कीन कय देलैन्हि जे इ खयला पर नींद नहिं लागत। तहिया से आइ धरि जखन नींद लगैत अछि, टाफी तं नहिं, पान अवश्य खा लैत छी।
काल्हि कहब चौथा क्लास में आओ पढ़े और सीखें किताब कोना कीनल गेल।
रातिम दिन काकाजी (हमर जेठ पित्ती मणिनाथ झा) जूता आनि देलैन्हि। पैर में पैघ छल। कोहुना पहिर कय विध भेल। अगिला दिन सुशील पाठक क संग ओकरा बदलबाक लेल टावर गेलहुं।
आइ बाबा क बरखी छलैन्हि, तें ओ बेशी मोन पड़ैत रहलाह। मोन पड़ल जे एक बेर अस्पताल में भरती बाउ बाबा के देखबा लेल बाबा क संग रिक्शा पर जाइत छलहुं। हम झुकय लगलहुं, तं बाबा टाफी कीन कय देलैन्हि जे इ खयला पर नींद नहिं लागत। तहिया से आइ धरि जखन नींद लगैत अछि, टाफी तं नहिं, पान अवश्य खा लैत छी।
काल्हि कहब चौथा क्लास में आओ पढ़े और सीखें किताब कोना कीनल गेल।
Posted by यशोनाथ झा at 8:34 AM No comments:
Subscribe to: Posts (Atom)


text:
साक्षात्कारः सुप्रसिद्ध मिथिला चित्रकार एस. सी. सुमन संग
फरबरी २ तारीख सँ सिद्धार्थ आर्ट गैलरी मे मिथिलाक सुप्रसिद्ध चित्रकार सुबोध चन्द्र दास ‘सुमन’ जिनकर संछिप्त नाम एस. सी. सुमन बेसी प्रचलित छन्हि हिनकर १५म बेरुक चित्रकला प्रदर्शनी करीब एक मास लेल लगाओल गेल अछि। एहि चित्रकला प्रदर्शनीक समाचार नेपाली राष्ट्रीय मिडिया मे खूब जोर-शोर सँ निरंतर आबि रहल अछि। मैथिली जिन्दाबाद पर सेहो एकरा प्रकाशित करबाक छल, मुदा एहि बीच यात्रहि-यात्रा मे समय बेसी लागि जेबाक कारणे ई समाचार प्रकाशित करबा मे देरी भेल। अतः मिथिला कोसमोज पर आधारित मिथिला चित्रकला प्रदर्शनी केँ केन्द्र मे रखैत एकटा साक्षात्कार मैथिली जिन्दाबाद पर प्रकाशित करबाक लेल नियारलहुँ। एहि बीच विभिन्न ठामक यात्रा रहबाक कारण पूर्व मे समाचार वा जानकारी पर्यन्त प्रकाशित करय सँ चूकल छी, तैँ ई साक्षात्कार सब तरहें मैथिली पाठक केँ जानकारी उपलब्ध करबैत अत्यन्त उपयोगी होयत।
जानकारी दैत चली जे श्री एस. सी. सुमन केर चित्रकला सब बेर देश मे विद्यमान राजनैतिक-सामाजिक परिवेश अनुरूप तथा मिथिलाक अमूल्य संस्कृति केँ झलकाबयवाला आ संगहि मिथिलाक लोक-संस्कृति मे पर्यावरण केँ देल जायवला महत्व पर्यन्त केँ विशेषरूप सँ अपन कलाकारिता द्वारा झलकेबाक कार्य होएत आयल अछि। एहि बेर कुल ३२ मे सँ ८ टा चित्र ‘कल्पवृक्ष’ केर थीम पर अछि। कल्पवृक्ष ओहि गाछक नाम थीक जेकर नीचाँ बैसि लोक जे कामना करैत छल वैह पूरा होएत छल, मुदा धीरे-धीरे लोभ सँ ग्रस्त मानव जखन कल्पवृक्ष केर दुरुपयोग करय लागल, तऽ ओकर कामना पूरा करब तऽ दूर ओ गाछ पृथ्वीलोक छोड़ि स्वर्गलोक मे बसबाक लेल चलि गेल आर पृथ्वीलोक केर मानव केँ लिल्लोह कय गेल। किछु तहिना वर्तमान नेपालदेश मे संविधान बनेबाक प्रक्रिया केँ समुद्र मंथन सँ तूलना करैत चित्रकार एस. सी. सुमन अपन मनोभावना केँ कैनवास पर उतारलैन अछि। पूछला पर कहैत छथि जे समुद्र मंथन सँ अमृत आ विष दुनू निकलल, अमृत संविधान केर रूप मे नेपालदेश केँ भेटल, मुदा ताहि सँ असन्तोषरूपी विष सेहो निकलल अछि आर तेकर प्रभाव सँ देश मे अशान्ति-अराजकता आयल। एकर व्यवस्थापन करबाक लेल राज्य केर शासक, सत्ता आ जनता सबकेँ जिम्मेवार बनय पड़त। किछु ताहि सब भावना केँ समेटैत एहि बेरुक ‘मिथिला कोस्मोस – चतुर्थ’ नाम सँ ई प्रदर्शनी लगाओल जेबाक जानकारी देलनि अछि। आउ, हिनका संग भेल अन्तर्वार्ता पर एक दृष्टि राखी।
हमः मिथिला चित्रकलाक संसार मे एस. सी. सुमन केर नाम एकटा स्थापित ध्रुवताराक समान अछि। नेपालक मिथिला सँ ई तारा वर्तमान मे अपना केँ कोन स्थान पर पबैत छथि? एहि मे मिथिला चित्रकला केँ कोनो श्रेय?
सुमन भाइः नमस्कार प्रवीण जी! सर्वप्रथम हम मिथिला चित्रकला संसार केर ध्रुबतारा छी वा नहि से हमरा नहि बुझल अछि। आब नेपाल केर सन्दर्भ मे हमर जीवनक ३० वर्षक कलायात्राक क्रममे निरन्तर डेग बढबैत आयल छी, समय-समय पर राज्य द्वारा प्रोत्साहन व सम्मान भेटैत आयल अछि। सबटा श्रेय मिथिला चित्रकला केँ जाएत छैक।
सुमन भाइः एखन धरि नेपाल, फ्रान्स, जापान, बंग्लादेश, आस्ट्रेलिया मे हमर कला प्रदर्शनी भऽ चुकल अछि। एखन काठमांडौ मे हमर पन्द्रहम एकल प्रदर्शनी चलि रहल अछि। मिथिला कसमस – चतुर्थ “कल्पबृक्ष” नाम सँ भऽ रहल अछि। प्रदर्शनी केर नाम अनुरूपे सन २०१३ केर प्रदर्शनीक बाद तहिया सँ २०१५ केर अन्त धरि नेपालदेशक राजनैतिक अवस्था मे आबि रहल आरोह-अवरोह केँ समेटिकय बनाओल गेल विभिन्न कलाकृति एहि प्रदर्शनी मे विशेष रूप सँ प्रदर्शित कएल गेल छैक। कल्पबृक्ष यानि कल्पना केर बृक्ष। मानव जाति जे सोचय सय्ह देबऽवाला बृक्ष।
एहि प्रदर्शनी मे नेपालक संविधान सभा केर दोसर बेरुक निर्वाचन, महाभुकम्प समान त्रासदीपूर्ण घटना सँ आहत पहाड़ी क्षेत्र, ताहि ठाम चलाओल गेल द्रुत राहत कार्य मे मधेशक जनसहभागिता, संविधान जारी करबाक तौर-तरीका, संविधान सँ पसरल असन्तुष्टि तथा ओकर नकारात्मक पक्षक संग मधेस मे चलल आन्दोलन, सामाजिक सद्भावना केर प्रसारक आद्श्यकता आदि पर मूल रूप सँ एहि बेर पेन्टिंग सब बनौने छी।
हमः सुनबा मे आयल जे प्रदर्शनी मे साधारण कीमत सँ बेशकीमती पेन्टिंग सेहो राखल गेल अछि। एकर मूल्य मे एतेक अन्तर केर कि आधार होएत छैक?
सुमन भाइः कलाकृती केर मूल्य बहुत पक्ष पर विचार करैत निर्धारण कएल जाएत छैक। कलाकृती अपने आप मे अमूल्य होइत छैक। कलाकार द्वारा विषय-बस्तु, सोच, दृष्टिकोण आदिक प्रस्तुतीकरण, रंग-संयोजन, परम्परागत शैली (प्राकृतिक रंगक प्रयोग), कलाकारक कलायात्रा केर अनुभव, एहि सब पक्ष पर समुचित संयोजन सँ मूल्य निर्धारण होएत छैक। कलाकार अपन कलाकृती केर मूल्य अपने टा निर्धारण कय सकैत छथि। एहि बेरुक पेन्टिंग मे सेहो विभिन्न रेन्ज केर चित्र सबहक समावेश कैल गेल अछि। ३८ हजार सँ ९९ हजार धरिक आर किछु विशेष चित्रकला ओहो सँ कीमती सब संकलन मे समेटल गेल अछि।
हमः एस. सी. सुमन केर मिथिला पेन्टिंग व अन्य पेन्टिंग मे कलाकारिताक खासियत पर सेहो प्रकाश देल जाउ।
सुमन भाइः आब हमर पेन्टिंग केर खासियत – पहिने उल्लेखित चर्चा अनुरूप बुझल जेबाक चाही। जेना कि चित्रकारी सँ पूर्व एकटा निश्चित विषय केर चुनाव जे जनसरोकार व जनोपयोगी हो, जनभावना केँ जे अपन कला सँ छूबि सकैत हो, प्रदर्शनीक मार्फत कलाकृती केर प्रदर्शन करबाक सामर्थ्य राखयवला कलाकृति केर निर्माण हो, कला प्रति सघन साधना आ पूर्ण समर्पण, अपन माटि-पानि संग भरपूर परिचिति आदि कलाकार आ कलाकृती केँ खास बनबैत छैक।
सुमन भाइः कलाकार, कला अनुरागी, विदेशी कुटनीतिज्, छात्र, पत्रकार तथा आम लोक जिनकर पेन्टिंग मे रुचि रहैत छन्हि, हिनका सबहक उल्लेख्य उपस्थिति भेट रहल अछि। बिक्री संतोषजनक छैक। मैथिल जनमानसक उपस्थिति पूर्ववत् – संभवतः बारीक पटुआ तीत वला हालात एखन धरि यथावते अछि।
हमः नेपाली राष्ट्रीय मिडिया द्वारा अपनेक पेन्टिंग प्रदर्शनी पर बढियां कवरेज देखि मोन प्रसन्न भेल। कहल जाएछ जे नेपाल केर मिडिया मे मधेस वा मधेसक धरोहर आदि पर ओतेक सकारात्मक कवरेज नहि भेटैत छैक। अपनेक कि प्रतिक्रिया अछि नेपाली राष्ट्रीय मिडियाक सहकार्य बारे मे?
सुमन भाइः एहि मे कतहु दुइ मत नहि जे मिथिला चित्रकला प्रति नेपाली मिडिया सब दिन सकारात्मक सोच रखलक। हमरा सेहो पत्रकारवर्गक सहयोग सब दिन सँ भेटैत रहल अछि। अहुबेर भेटल। नेपाली राष्ट्रीय मिडिया प्रती आभारी छि।
सुमन भाइः ई हमर पन्द्रहम एकल प्रदर्शनी थीक। कोनो सह्योगी सँ संस्था नहि आछी। सब खर्च हम अपने केने छी।
सुमन भाइः मिथिला मे चित्रकला पर बहस कियैक नहि भऽ पबैत छैक? उदाहरण क लेल अखन काठमाडौं मे जारी हमर प्रदर्शनी केँ भारतीय मिथिला मिडिया मे कियक नै कोनो खबैड़ आयल अछि? खाली नेपाली मिडिया मे मात्र चर्चा कियैक? कि इ उचित?
सुमन भाइ समान उच्च मूल्यवान् स्रष्टा जिनका सँ हमरा लोकनिक संस्कृति ओ सभ्यताक मानवर्धन होएत अछि तिनकर प्रश्न मैथिल समाज लेल छोड़ल जा रहल अछि। एकर अनुकूल जबाब हमरा सब केँ तकबाक चाही।


text:
नवका- पुरनका लेख सर्च करु...
Jaynagar- Darbhanga sawaari gaarhi
[ जयनगर-दरभंगा सवारी गाड़ी ]
जयनगर - दरभंगा के बीच दु जोड़ी सवारी गाड़ी चलनाय शुरू भs गेल अछि. एकरे संग दरभंगा सं दानापुर के बीच चलय वाला इंटरसिटी एक्सप्रेस आब जयनगर सं चलय लागल अछि. केंद्रीय गृह राज्यमंत्री आओर स्थानीय सांसद डॉ शकील अहमद आरजेडी सांसद देवेन्द्र प्रसाद यादव के संग जयनगर स्टेशन सं सवारी गाड़ी के झंडा दिखाकs रवाना कएलथिन्ह. मंत्री जी के कहनाय छलन्हि जे जल्दीए मधुबनी... रहिका... बिस्फी... बेनीपट्टी... कमतौल रेल लाइन के लेल सर्वे कराएल जाएत. जखन कि लौकहा... लौकही... सीतामढ़ी रेल लाइन के लेल जमीन अधिग्रहण के काज शुरू होएत. अगर सभ किछ ठीक रहल त अगिला मास गरीब रथ सेहो शुरू भs जाएत. गरीब रथ चलाबय के लेल कई बेर तारीख तय भेल मुदा कोनो न कोनो कारणे टलि जाएत रहल. आब उम्मीद कएल जाए जे त्योहारक मौसम मे एकर झंडा देखा देल जाएत. जयनगर सं बड़ी लाइन के बाद दरभंगा... मधुबनी... जयनगर के लोकहिं के नहिं नेपालक लोक सभ के सेहो फायदा भ s रहल अछि. व्यापार... इलाज... दोसरो काज के लेल आबय-जाय मे आब सहुलियत भs गेल अछि. पटना... बनारस... लखनऊ... कानपुर... दिल्ली... अमृतसर... सं सामान सभ सेहो लाबय मे सुभिस्ता भs गेल अछि. एहिठामक सामान सभ के सेहो सीधा बाजार मिलि गेल अछि. आबय-जाय मे बड़ दिक्कत छल . कई ठाम गाड़ी बदलै पड़ैत छल. सामान...धियापुता लs क कई ठाम चढु-उतरु... आब घर के लग चढु आ सीधे अपन मंजिल पर उतरु.
1 टिप्पणी:


text:
कोल्लम
निर्देशाङ्क: ८°५३′N ७६°३६′E / ८.८८°N ७६.६०°E
कोल्लम(मलयालम: കൊല്ലം, कॊल्लम्)केरलमे अरब सागरक तट पर अष्टमुदी झीलके निकट बसल एक बंदरगाह नगर छी। व्यवसायिक दृष्टिसं महत्वपूर्ण इ नगर कs प्राचीन कालसं विशेष महत्व रहल अछि। इब्न बतूता द्वारा १४हम शताब्दीमे एकरा भारतके पांच बड़का बंदरगाहसभमे शुमार कएने छल । मानल जाइत अछि कि इ शहर कs स्थापना नवम शताब्दी मे सीरियाके व्यापारी सपीर ईसो द्वारा कएल गेल छल । कोल्लम कs अही ठामक प्राकृतिक खूबसूरती आर विविधतासभक लेल जानल जाइत अछि। समुद्र, झील, मैदान, पहाड़, नदिसभ, बैकवाटर, जंगल, आदि विविधतासभ एकरा अन्य स्थानसभसं पृथक करेत अछि।
भूगोल[सम्पादन करी]
कोल्लम कs सीमासभसं पत्तनमत्तिट्टा जिला आर आलप्पुषा़ जिला उत्तरी दिस, तथा तिरुअनन्तपुरम जिला दक्षिणी दिस सं लागैत अछि।
प्रमुख आकर्षण[सम्पादन करी]
थंगसेरी[सम्पादन करी]
रामेश्वर मंदिर[सम्पादन करी]
अंचेनकोइल[सम्पादन करी]
अलुमकडावू[सम्पादन करी]
मायानद[सम्पादन करी]
ओचिरा[सम्पादन करी]
जटायुपर[सम्पादन करी]
पालरुवी जलप्रपात[सम्पादन करी]
पिकनिक विलेज[सम्पादन करी]
आवागमन[सम्पादन करी]
बाह्य जडीसभ[सम्पादन करी]
- कोल्लम जिला आधिकारिक जालस्थल
- The enhanced version of the Kollam Official website
- Quilon.com
- Tourist Places In Kollam
- Aerial View
- Website of Valiyakoonambaikulam Devi Temple


text:
दक्षिण ओसेतिया
दक्षिण ओसेतिया कॉकस क्षेत्रक दक्षिणी भाग में स्थित एक राज्य छी जाहिमे राजनैतिक रुतबे पर विवाद जारी अछि। सोवियत संघक ज़माना म ई जॉर्जियाक भाग होएटी छेलाह थ आर इ एक स्वशासित ओब्लास्तक दर्जा मिलल अछि । सन् 1990 म दक्षिण ओसेतियान अपन स्वतंत्रता घोषित करने छेलाह आर अपन क "दक्षिण ओसेतिया गणतंत्र" कहावे लागल। जॉर्जियाक दक्षिण ओसेतियाक स्वशासित दर्जा समाप्त कर देलक आर वहीप ज़बरदस्ती क़ब्ज़ाकक कोशिस करने छेलाह । [२] जॉर्जिया उसे एक अलगाववादी प्रांत मानता है जिसने नाजायज़ ढंग से आज़ादी ली हुई है।[३]


text:
पटना, मिथिला मिरर : बिहार मे चुनावी तरकश सँ तीर आब चलाओल जा रहल अछि। केंद्रीय विधि मंत्री रविशंकर प्रसाद बिहार भाजपा कार्यालय मे शनिदिन प्रेस केँ संबोधित करैत विपक्ष पर सवाल ठाढ़ करैत राजद सँ पूछलनि जे बिहारक मुख्य विपक्षी दल यानि राजद अपन विरासत पर एतेक शर्मिंदा किएक अछि। आखिरकार दुनू पूर्व मुख्यमंत्री (लालू-राबड़ी) क फोटो चुनावी पोस्टर सँ गायब किएक भ’ गेल। आखिर की कारण अछि जे विपक्षक राजकुमार विरासत केँ छूपा रहल अछि। चुनाव मे ई प्रश्न जरूर पूछल जायत। बतादी जे राजदक नवका पोस्टर मे लालू राबड़ी केँ फोटो नहि लागल अछि।
प्रदेश भाजपा कार्यालय मे आयोजित संवाददाता सम्मेलन मे रविशंकर प्रसाद एनडीए मे सभ किछु ठीक हेबाक दावा करैत कहलनि जे लोजपा आ जदयूक बीच जे रार अछि जल्दिए मिल बैस क’ समाधान निकाली लेल जायत। एनडीए केँ घटक दल सभ एकजुट भ’ चुनावी मैदान मे जायत। सीट बँटवारा पर कहलनि जे चुनाव समिति तय करत कहीं कोनो तरहक विवाद नहि अछि। जल्दिए सीट बँटवारा पर सेहो फैसला अहाँ सभक बीच ल’ क’ आयब।
मुख्यमंत्री नीतीश कुमार द्वारा घोषणा कएल गेल अछि जे यदि ओ दोबारा सत्ता मे अबैत छथि त’ सात निश्चय योजनाक पार्ट 2 लागू करताह। एहि पर जवाब दैत कहलाह जे अखनि इंतजार कएल जाय। भाजपा जखन अपन घोषणा पत्र जारी करत तखन एहि पर जबाब देल जायत। नीतीश कुमारक नेतृत्व मे एनडीए चुनावी मैदान मे जा रहल अछि। एनडीए लग नेता सेहो अछि आ स्पष्ट नीति सेहो अछि। पूर्ण समन्वयक संग चुनाव मे जीत सुनिश्चित अछि।
चूँकि कोरोना काल मे चुनाव होमय जा रहल अछि ताहि कारण डिजिटल प्रचार केँ माध्यम सँ चुनावी चर्चा कएल जायत। भाजपा एहि मे बहुत आगू अछि। भाजपा हरेक गाम तक डिजिटल माध्यम सँ अपन बात राखत। बिहारक प्रति प्रधानमंत्री केँ विशेष लगाव अछि। कोनो भी आपदा विपदा मे बिहार पर प्रधानमंत्रीक नजरि रहैत छनि। नीतीश कुमार आ प्रधानमंत्री मोदीक काज आ चेहरा पर चुनाव लड़ल जायत आ विपक्ष धराशायी भ’ जायत। एहि मौका पर नवनियुक्त राष्ट्रीय प्रवक्ता विधान पार्षद संजय मयूख, प्रदेश प्रवक्ता प्रेमरंजन पटेल समेत अन्य नेता मौजूद छलाह।


text:
जोकर (चलचित्र २०१९)
जोकर टोड फिलिप्स द्वारा निर्देशित २०१९ कऽ एक अमेरिकी मनोवैज्ञानिक थ्रिलर चलचित्र छी, जेकर पटकथा फिलिप्स, स्कट सिल्वर के साथ लिखने अछि। डीसी कमिक्स के चरित्रसभ पर आधारित ई चलचित्र मे ह्वाकीन फीनिक्स शीर्षक चरित्र, जोकर कऽ भूमिका निर्वाह केने अछि। [वार्नर ब्रोस.वार्नर ब्रदर्स]] द्वारा वितरित ई चलचित्र डीसी एक्सटेन्डेड यूनिवर्स (डीसीईयू) सँ अलग डीसी ब्ल्याक नामक डीसी आधारित चलचित्रसभ कऽ एकटा नव शृङ्खला कऽ हिस्सा होएत। जोकर १९८१ मे सेट कएल गेल चलचित्र छी, आर एकटा असफल स्ट्याण्ड-अप कमेडियन आर्थर फ्लेक कऽ अनुसरण करैत अछि, जे बाद मे गोथम सिटी मे अपराध आर अराजकता के बाट पर चलि जाइत अछि। रबर्ट डी नीरो, जासी बीट्स, फ्रान्सिस कोनोरी, ब्रेट कलन, मार्क मारोन, बिल शिविर, शिया व्हाइगम, ग्लेन फ्लेशलर, डगलस हज, आर ब्रायन टाइरी हेनरी चलचित्र मे सहायक भूमिकासभ निर्वाह केने अछि ।
सन्दर्भ सामग्रीसभ[सम्पादन करी]
- ↑ "JOKER | BRON Studios", BRON Studios | Official Website (अङ्ग्रेजीमे), अन्तिम पहुँच २०१९-१०-१४।
- ↑ "Joker (2019)", British Board of Film Classification, सितम्बर २४, २०१९, अन्तिम पहुँच अक्टुबर १३, २०१९।
- ↑ सन्दर्भ त्रुटि: अमान्य
टैग;
DCStrategyनामक संदर्भ की जानकारी नहीं है
- ↑ सन्दर्भ त्रुटि: अमान्य
टैग;
openingनामक संदर्भ की जानकारी नहीं है
- ↑ "Joker (2019)", Box Office Mojo, अन्तिम पहुँच नवम्बर १७, २०१९।
- ↑ "Joker (2019)", The Numbers, अन्तिम पहुँच नवम्बर १७, २०१९।


text:
International Journal of Applied Research
Vol. 5, Issue 1, Part E (2019)
मैथिली साहित्यमे लिलीरेक अवदान
Author(s)
विजय शंकर पंडित
Abstract
लिलीरे आधुनिक साहित्यक एक महत्वपूर्ण साहित्यकारक रूपमे प्रतिष्ठा ओ आदर अर्जित कएल। हिनक रचनासँ मैथिली साहित्यक विविध विधामे एक नव प्राणवन्त धारा अनुभव कएल जा सकैत अछि। हिनक कथा हो अथवा उपन्यास, हिनक आत्मकथा हो अथवा नाट्य-एकांकी-पाठक-पाठिकाकें सम्मोहित करबामे सफल भेल अछि। हालमे दिल्ली विश्वविद्यालयमे लिलीरेक साहित्यक अध्ययनक लेल एक पीठ स्थापित कएल गेल अछि। एहि पीठक माध्यमसँ लिलीरेक समग्र साहित्यक अनुशीलन कएल जा रहल अछि। लिलीरेकंे 1982मे साहित्य अकादमीक पुरस्कार प्राप्त भेल रहन्हि। 2004 मे प्रबोध साहित्य सम्मानसँ सम्मानित कएल गेल रहन्हि।
How to cite this article:
विजय शंकर पंडित. मैथिली साहित्यमे लिलीरेक अवदान. Int J Appl Res 2019;5(1):363-364.


text:
प्रमोद कोनो जरूरी काजमे लागल छलाह। मूड़ी गोतने लीखि रहल छलाह। भीतरसँ कनियाँ कहलखिन- सुनै छी, गामसँ बाबू फोन केने छलाह।
कागज-पत्रकेँ समेटि ओहिपर पेपरवेट राखि देलनि आ कनियाँसँ पुछलनि- की सभ कहि रहल छलाह।
कनियाँ ठोड़े नाक-भौंह चमकबैत कहलखिन- कहता की, कहलनि जे कनियाँ, बौआकेँ कने गाम एबाक लेल कहबनि।
प्रमोद कने तमसाएल जकाँ होइत भनभनाए लगलाह- ईह, एकटा हमहीं भेटै छियनि बूढ़ाकेँ, चारि बेटामे आर ककरो किछु नै कहथिन। आब एखन तँ हमरा फुर्सति नै अछि जे हम गाम जाएब।
कनियाँ प्रमोदकेँ तमसाएल देखि प्रसंग बदलि देबाक लेल पुछलखिन- अच्छा छोड़ू एहि प्रकरणकेँ, कॉफी पीब, बनाउ की?
कनियाँ बड़ होशियारि छथिन। प्रमोदक उत्तर देबासँ पहिने ओ भनसाघर चलि गेलि आ कॉफी बनाबऽमे लागि गेलि। कॉफीकेँ चुस्कियबैत प्रमोदक केशमे आंगुर चलबैत कनियाँ कहै छथिन- एकटा बात कहू, नै होइए तँ चलि ने जाउ गाम। जहियासँ ई छौंड़ी काज छोड़ि देलकए तहियासँ असगरे सभटा काज करैत-करैत हम अपस्याँत भेल रहै छी। घुरनी जँ तैयार भऽ जाए अएबाक लेल तँ ओकरो लऽ आनब आ नवका मूँग भेल हेतै, सभटा खेती-बाड़ी बाबू देखै छथिन, तखन हमरा सभकेँ चुटकी भरि किछुओ नै भेटैत अछि आ सझिला बौआ- छोटका बौआ सभटा अपने बाँटि-चुटि लै जाइ छथि।
-ऐखन अप्पन बच्चा सबहक कैरियर देखू कि हम ई दियादी-पटेदारी फरियबैत रहू।
प्रमोद ई कहि पुनः अपन काजमे व्यस्त भऽ गेलाह।
प्रमोद गाम नै गेलाह। दू-तीन सप्ताह बीति गेलै। अचानके मंगल दिन साँझमे जटाशंकर भाइ फोन केलखिन-
-प्रमोद, तोहर बाबू नै रहलखुन!
-ऐं! की भेलै, ऐना केना भेलै, अखन तँ थेहगरे छलाह।
-तोरा किछु नै बूझल छउ, विनोद आ कामोद दुनू गोटे पन्द्रह-पन्द्रह दिनक पार बाँटि देने छलखिन। कक्का दुनू बेटा कोतऽ पन्द्रह-पन्द्रह दिन भोजन करै छलखिन। रवि दिन जखन ओ नहा कऽ एलखिन तँ हुनका ई मोन नै रहलनि जे आइ कामोद कोतऽ पार छन्हि। दुआरिपर बैसल कक्काकेँ विनोदक स्त्री कहलखिन जे बाबू आइ हिनकर पार कामोद बौआ ओहिठाम छन्हि, ओतहि जाथु। कक्का के की भेलन्हि की नै ओ कामोदक ओहिठाम नै गेलाह, माहुर खा कऽ हमेशाक लेल सूति रहला। खएर जे भेलै से भेलै, आब तोँ जल्दी गाम आबह, जेठ बेटा छहुन।


text:
6,808.85 करोड़ क रेवन्यू सरप्लस बजट, शिक्षा पर होएत सबस बेसी खर्च
पटना । आधारभूत संरचना आ मानव संसाधन विकास पर बराबर ध्यान द कए बिहार नहि केवल अपन तेज विकास दर कए टिकाऊ बनाउत, बल्कि करिश्माई राज्य क रूप मे बनल अपन पहचान कए बरकरार रखबाक प्रयास सेहो करत । किछु एहने दावा क संग उपमुख्यमंत्री सह वित्त मंत्री सुशील कुमार मोदी विधानमंडल मे किछु नव कर स लैस 92,087.93 करोड़ क बजट पेश केलथि। इ हुनकर लगातार 9वां बजट अछि। ओ कहला जे इ 6,808.85 करोड़ टका क रेवन्यू सरप्लस बजट अछि।
विधानसभा आ विधान परिषद मे बजट पेश करि अपन कक्ष मे आयोजित संवाददाता सम्मेलन मे मोदी कहला जे योजना आकार 39,006.30 करोड़ क अछि, जखनकि 53,081.63 करोड़ गैरयोजना आकार अछि। राज्य क अपन योजना आकार 34,000 करोड़ क अछि। बिहार सरकार एहि साल सबस बेसी राशि शिक्षा पर खर्च करत । 2012-13 मे 15,054.12 करोड़ क मुकाबला मे शिक्षा पर 2013-14 मे 18,280.78 करोड़ खर्च होएत। मोदी कहला जे योजना मद मे शिक्षा पर नव वित्तीय वर्ष मे बजट क 15.29 प्रतिशत यानी 5197.71 करोड़ खर्च कैल जाएत। सड़क पर योजना आकार क 12.45 प्रतिशत आ कृषि पर 6.40 फीसद राशि खर्च होएत। सिंचाई पर 7.10 प्रतिशत क आवंटन अछि । शिक्षा आ खेती राज्य सरकार क प्राथमिकता अछि।
मोदी क अनुसार पिछला सात साल स लगातार रिवन्यू सरप्लस पेश कैल जा रहल अछि। राजद क कार्यकाल मे हरदम घाटा क बजट पेश कैल जाइत छल। पूंजीगत खर्च स सम्पत्ति क निर्माण क बदला मे वेतन-पेंशन आदि देबा क काज होइत छल । बजट मे 11832.69 करोड़ कर्ज लेबा क प्रावधान कैल गेल अछि जाहि मे स 13.28 करोड़ पूर्व मे देल गेल ऋण स वसूलल जाएत। ओ कहला जे आबादी क अनुरूप अनुसूचित जाति पर बजट क 16 प्रतिशत खर्च कैल जाएत, मुदा 5769.35 करोड़ क प्रावधान कैल गेल अछि जे बजट क 16.69 प्रतिशत अछि। ओ कहला जे मार्च मे सत्र मे जेंडर बजट पेश कैल जाएत।
ओ कहला जे राज्य क राजस्व प्राप्ति 91,899.16 करोड़ अछि आ राजस्व खर्च (रिवन्यू एक्सपेंडिचर) 73,257.62 करोड़ अछि। एहि प्रकार इ 6808.85 करोड़ क रिवन्यू सरप्लस बजट अछि । फिस्कल डिफिसिट 8769.45 करोड़ क अछि जे सकल राज्य घरेलू उत्पाद (जीएसडीपी) क 2.79 फीसद अछि, जे केंद्र सरकार द्वारा निर्धारित 3 प्रतिशत क सीमा स कम अछि।
श्री मोदी कहला जे सरकार शीघ्र दूटा नव वित्त विधेयक आनत। ओ कहला जे कोयला, गिट्टी, मार्बल, लकड़ी सन वस्तु पर चेक-पोस्ट पर अग्रिम टैक्स वसूलबाक व्यवस्था कैल जा रहल अछि। संगहि 2500 टका सालाना तक पेशा कर देनिहार कए रिटर्न भरबा स छूट देबा लेल कानून मे संशोधन कैल जा रहल अछि।
——————-
सस्ता भेल
- -चिकित्सा सेवा मे उपयोग भ रहल आक्सीजन
- -नन-इन्सेंस अगरबत्ती
- -नारियल
- -कुर्थी, मटर आ राजमा
महंग भेल
- -फर्नीचर, लिफ्ट, एलिवेटर, बैटरी, बैटरी चार्जर पर लागत इंट्री टैक्स
- -हस्तनिर्मित साबुन, नान-स्टिक कुकवेयर, मच्छर भगेनिहार टिकिया आ लिक्विड, ग्लास, फर्श आ दीवार क्लीनर पर लागत टैक्स। पहिने इ करमुक्त छल।
- -ट्रांसमिशन टावर, ट्रांसफार्मर आ यूपीएस पर टैक्स 5 प्रतिशत स बढ़ा कए 13.5 प्रतिशत कैल गेल।
- -बीड़ी पर 13.5 प्रतिशत टैक्स । पहिने कर मुक्त छल।
- -सिगरेट आ अन्य तंबाकू उत्पाद पर 20 फीसद स टैक्स बढ़ा कए आब 30 प्रतिशत कैल गेल।
- -देशी आ विदेशी शराब पर लागत सरचार्ज
- -सिमेंट पोल पर लागत बेसी कर
maithili news, mithila news, bihar news, latest bihar news, latest mithila news, latest maithili news, maithili newspaper, darbhanga, patna, दरभंगा, मिथिला, मिथिला समाचार, मैथिली समाचार, बिहार, मिथिला समाद, इ-समाद, इपेपर


text:
आम
आम 'म्याङ्गिफेरा' वर्ग सँ सम्बन्धित तथा उष्ण हावापानी भेल स्थानमे उब्जऽवला एक प्रकारक मीठ तथा खट्टा फल छी । एकर गाछ अत्यन्त उपयोगी, दीर्घजीवी, सघन तथा विशाल होएत अछि । फलक राजा कहि चिन्हल जाएवला आम नेपालमे पूर्व सँ पश्चिम तथा दक्षिणक तराई सँ पहाड़ (३,००० फिटक उचाईधरि) धरि पाओल जाएत अछि । अनुकूल जलवायु भेलापर एकर गाछ करिब ५०-६० फिटधरि उँच भऽ सकैत अछि । वैज्ञानिक वर्गीकरण वनस्पति जगतक ऐनाकार्डियेसी वर्ग सँ सम्बन्धित आमक कीछ गाछसभ बहुतेक उँच होएत अछि ।
आमक गाछ एक फूल फुलाएवला जातिक, पैग स्थलीय वनस्पति छी । एकर फलमे दुई दलीय बिया होएत अछि । एकर फूल छोट-छोट आ समूहमे होएत अछि । आमक पत्ता सरल, लम्बा तथा शीर्षमे चोख होएत अछि । एकर जडि लम्बा आ बलगर होएत अछि । एकर फल एक बीज भेल सरस आ गुदीयुक्त होएत अछि । आमक फल विश्वप्रसिद्ध, स्वादिष्ट आ अत्यन्तै पौष्टिक फल छी एहिकारण एकरा फलसभक राजा सहो कहल जाइत अछि । एकर स्वाद कच्चामे खट्टा आ पाकलाकबाद मिठगर होएत अछि ।
औषधोपचार[सम्पादन करी]
- कब्जियत आ अधिक वायु भेलापर:
सन्दर्भ सामाग्रीसभ[सम्पादन करी]
- ↑ "Genus: Mangifera L.", Germplasm Resources Information Network, United States Department of Agriculture, २००९-११-२३, अन्तिम पहुँच २०१०-०२-१२।
वाह्य जडीसभ[सम्पादन करी]


text:
26
एक दिस हत्याक षड्यन्त्र—दोसर दिस अपूर्व प्रेम
(मरकुस 14:1-9; लूका 22:1-2; यूहन्ना 11:45-53; 12:1-8)
1 ई सभ बात जखन कहल भऽ गेलनि तँ यीशु अपना शिष्य सभ केँ कहलथिन, 2 “अहाँ सभ जनैत छी जे दू दिनक बाद फसह-पाबनि अछि। ओहि समय मे मनुष्य-पुत्र क्रूस पर लटका कऽ मारबाक लेल पकड़बाओल जायत।”
3 ओम्हर काइफा नामक महापुरोहित जे छलाह तिनका आङन मे मुख्यपुरोहित आ समाजक बूढ़-प्रतिष्ठित सभ जमा भऽ कऽ 4 अपना मे विचार-विमर्श करऽ लगलाह जे कोन तरहेँ छल सँ यीशु केँ पकड़ि कऽ मारल जाय। 5 ओ सभ कहैत छलाह जे, “मुदा पाबनिक समय मे नहि। एना नहि होअय जे जनता उपद्रव करय।”
6 यीशु जखन बेतनिया गाम मे सिमोन नामक एक आदमी, जिनका पहिने कुष्ठ-रोग भेल छलनि, तिनका ओहिठाम छलाह, 7 तँ एक स्त्री बेसकिमती सुगन्धित तेल एकटा संगमरमरक बर्तन मे लऽ कऽ अयलीह। यीशु भोजन करैत छलाह तखने ओ स्त्री ओहि सुगन्धित तेल केँ यीशुक माथ पर ढारि देलथिन। 8 ई देखि हुनकर शिष्य सभ खिसिआइत बजलाह, “एहन नीक वस्तु किएक एना बरबाद कयल गेल? 9 एहि तेल केँ बढ़ियाँ दाम मे बेचि कऽ बहुतो गरीबक सहायता कयल जा सकैत छल।”
10 शिष्य सभक बात बुझि यीशु हुनका सभ केँ कहलथिन, “एहि स्त्री केँ अहाँ सभ किएक डाँटि रहल छी? ई तँ हमरा लेल बहुत बढ़ियाँ काज कयलनि। 11 गरीब सभ तँ अहाँ सभक संग सभ दिन रहत, मुदा हम अहाँ सभक संग सभ दिन नहि रहब। 12 ई सुगन्धित तेल हमरा मूड़ी पर ढारि कऽ ई स्त्रीगण हम जे कबर मे राखल जायब, तकर तैयारी कयलनि। 13 हम अहाँ सभ केँ सत्य कहैत छी जे, संसार भरि मे जतऽ कतौ हमर शुभ समाचारक प्रचार कयल जायत, ततऽ एहि स्त्रीगणक स्मरण मे हिनकर एहि काजक चर्चा सेहो कयल जायत।”
यहूदाक विश्वासघाती योजना
(मरकुस 14:10-11; लूका 22:3-6)
14 तकरबाद यीशुक बारह शिष्य मे सँ एक जकर नाम यहूदा इस्करियोती छलैक से मुख्यपुरोहित सभ लग जा कऽ कहलकनि, 15 “हम जँ यीशु केँ अहाँ सभक हाथ मे पकड़बा देब तँ अहाँ सभ हमरा की देब?” एहि पर ओ सभ तीसटा चानीक सिक्का ओकरा देलथिन। 16 ओहि समय सँ यहूदा यीशु केँ पकड़बयबाक अनुकूल अवसरक ताक मे रहऽ लागल।
शिष्य सभक संग यीशुक अन्तिम भोज
(मरकुस 14:12-21; लूका 22:7-13, 21-23; यूहन्ना 13:21-30)
17 “बिनु खमीरक रोटी वला पाबनि”क पहिल दिन यीशुक शिष्य सभ हुनका लग आबि पुछलथिन, “फसह-पाबनिक भोजक व्यवस्था अहाँक लेल हम सभ कतऽ ठीक करू?” 18 यीशु कहलथिन, “शहर मे फलानाक ओतऽ जाउ आ कहू, ‘गुरुजी कहलनि अछि जे हमर समय आब लगचिआ गेल अछि। हम अपन शिष्य सभक संग अहाँक ओतऽ फसह-भोज खायब।’ ” 19 शिष्य सभ यीशुक कथनानुसार सभ बात कऽ कऽ फसह-पाबनिक भोजक व्यवस्था ओतहि कयलनि।
20 साँझ पड़ला पर यीशु अपन बारहो शिष्यक संग भोजन करबाक लेल बैसलाह। 21 भोजन करैत समय यीशु अपना शिष्य सभ केँ कहलथिन, “हम अहाँ सभ केँ सत्य कहैत छी, अहाँ सभ मे सँ एक गोटे हमरा पकड़बा देब।” 22 ई सुनि शिष्य सभ बहुत उदास भऽ गेलाह। ओ सभ बेरा-बारी हुनका सँ पुछऽ लगलनि जे, “हे प्रभु, ओ हम तँ नहि छी?” 23 यीशु उत्तर देलथिन, “हमरा संग जे बट्टा मे हाथ रखने अछि सैह हमरा पकड़बाओत। 24 मनुष्य-पुत्रक सम्बन्ध मे जहिना धर्मशास्त्र मे लिखल गेल अछि तहिना तँ ओ चलिए जायत, मुदा धिक्कार अछि ओहि मनुष्य केँ जे मनुष्य-पुत्र केँ पकड़बा रहल अछि। ओकरा लेल तँ नीक ई रहितैक जे ओ जन्मे नहि लेने रहैत।” 25 एहि पर हुनका पकड़बाबऽ वला यहूदा कहलकनि, “गुरुजी, की अहाँ हमरा बारे मे तँ नहि कहि रहल छी?” यीशु उत्तर देलथिन, “अहाँ स्वयं कहि देलहुँ।”
“प्रभु-भोज”क शुरुआत
(मरकुस 14:22-26; लूका 22:14-20; 1 कोरिन्थी 11:23-25)
26 ओ सभ जखन भोजन कऽ रहल छलाह तँ यीशु रोटी लेलनि आ परमेश्वर केँ धन्यवाद देलनि। ओ रोटी केँ तोड़ि कऽ शिष्य सभ केँ देलथिन आ कहलथिन, “लिअ, खाउ, ई हमर देह अछि।” 27 तकरबाद ओ बाटी लेलनि आ परमेश्वर केँ धन्यवाद दऽ कऽ शिष्य सभ केँ दैत कहलथिन, “अहाँ सभ केओ एहि मे सँ पिबू। 28 ई परमेश्वर आ मनुष्यक बीच विशेष सम्बन्ध* 26:28 किछु हस्तलेख सभ मे “विशेष नव सम्बन्ध” लिखल अछि। स्थापित करऽ वला हमर खून अछि, जे बहुत लोकक पापक क्षमादानक लेल बहाओल जा रहल अछि। 29 हम अहाँ सभ केँ कहैत छी जे, ई अंगूरक रस हम आजुक बाद ताबत तक फेर नहि पीब जाबत तक हम अपन पिताक राज्य मे अहाँ सभक संग नवका अंगूरक रस नहि पीब।” 30 तकरबाद एक भजन गाबि कऽ ओ सभ जैतून पहाड़ पर चल गेलाह।
शिष्य सभक पतनक सम्बन्ध मे भविष्यवाणी
(मरकुस 14:27-31; लूका 22:31-34; यूहन्ना 13:36-38)
31 तखन यीशु अपना शिष्य सभ केँ कहलथिन, “आइए राति अहाँ सभ गोटे हमरा कारणेँ अपना विश्वास मे डगमगायब, किएक तँ धर्मशास्त्र मे लिखल अछि जे परमेश्वर कहने छथि,
‘हम चरबाह केँ मारि देबैक,
आ झुण्डक भेँड़ा सभ छिड़िया जायत।’† 26:31 जक 13:7
32 मुदा मृत्यु सँ फेर जीवित भऽ गेलाक बाद हम अहाँ सभ सँ पहिने गलील प्रदेश जायब।”
33 एहि पर पत्रुस कहलथिन, “चाहे सभ केओ अहाँक कारणेँ विश्वास मे डगमगायत, मुदा हम कहियो नहि डगमगायब!” 34 यीशु पत्रुस केँ कहलथिन, “हम अहाँ केँ सत्य कहैत छी जे, आइए राति मे मुर्गा केँ बाजऽ सँ पहिने अहाँ तीन बेर हमरा अस्वीकार कऽ कऽ लोक केँ कहबैक जे, हम ओकरा चिन्हबो नहि करैत छिऐक।” 35 मुदा पत्रुस कहलथिन, “हमरा जँ अहाँक संग मरहो पड़त तैयो हम किन्नहुँ नहि अहाँ केँ अस्वीकार करब।” आरो सभ शिष्य सेहो यैह बात कहलथिन।
गतसमनी मे यीशुक प्रार्थना
(मरकुस 14:32-42; लूका 22:39-46)
36 ओहिठाम सँ यीशु अपन शिष्य सभक संग गतसमनी नामक एक जगह पर गेलाह। ओ हुनका सभ केँ कहलथिन, “हम किछु आगाँ जा कऽ जाबत प्रार्थना करैत छी ताबत अहाँ सभ एतऽ बैसल रहू।” 37 ओ पत्रुस आ जबदीक दूनू पुत्र केँ अपना संग लऽ गेलाह। ओ बहुत व्यथित आ व्याकुल होमऽ लगलाह, 38 और हुनका सभ केँ कहलथिन, “हमर मोन व्यथा सँ एतेक व्याकुल अछि—मानू जे हम दुःख सँ मरऽ पर छी। अहाँ सभ एहिठाम रहि कऽ हमरा संग जागल रहू।”
39 एतेक कहि ओ कनेक आगाँ बढ़लाह आ मुँह भरे खसि कऽ प्रार्थना करऽ लगलाह, “हे हमर पिता, जँ भऽ सकैत अछि तँ ई दुःखक बाटी हमरा लग सँ हटा लिअ, मुदा तैयो जेना हम चाहैत छी तेना नहि, बल्कि जेना अहाँ चाहैत छी तेना होअय।”
40 तकरबाद यीशु अपन तीनू शिष्य लग अयलाह। ओ हुनका सभ केँ सुतल देखि पत्रुस केँ पुछलथिन, “की हमरा संग एको घण्टा जागल रहितहुँ से अहाँ सभ केँ पार नहि लागल? 41 परीक्षा मे नहि पड़ि जाउ ताहि लेल अहाँ सभ जागल रहू आ प्रार्थना करैत रहू। आत्मा तँ तत्पर अछि मुदा शरीर कमजोर।”
42 यीशु फेर जा कऽ प्रार्थना करऽ लगलाह, “हे पिता, जँ ई बाटी बिनु पिने हमरा लग सँ नहि हटाओल जा सकैत अछि, तँ अहाँक जे इच्छा अछि से पूरा होअय।” 43 ओ जखन प्रार्थना कऽ कऽ शिष्य सभ लग अयलाह तँ ओ सभ फेर सुतल छलाह। हुनकर सभक आँखि नीन सँ भारी भऽ गेल छलनि।
44 यीशु हुनका सभ केँ सुतले छोड़ि कऽ फेर गेलाह आ तेसरो बेर ओही तरहेँ प्रार्थना कयलनि। 45 तकरबाद ओ शिष्य सभ लग अयलाह आ कहलथिन, “की अहाँ सभ एखनो तक सुतिए रहल छी आ आरामे कऽ रहल छी? देखू, ओ समय आब आबि गेल, मनुष्य-पुत्र पापी सभक हाथ मे पकड़बाओल जा रहल अछि। 46 उठू-उठू! चलू! देखू, हमरा पकड़बाबऽ वला आबि गेल अछि!”
यीशु बन्दी बनाओल गेलाह
(मरकुस 14:43-50; लूका 22:47-53; यूहन्ना 18:3-12)
47 यीशु ई बात कहिए रहल छलाह कि यहूदा, जे बारह शिष्य मे सँ एक छल, ओतऽ पहुँचि गेल। ओकरा संग लोकक बड़का भीड़ छलैक, और सभक हाथ मे तरुआरि आ लाठी छल। ओकरा सभ केँ मुख्यपुरोहित सभ आ समाजक बूढ़-प्रतिष्ठित लोकनि पठौने छलाह। 48 यीशु केँ पकड़बाबऽ वला ओकरा सभ केँ ई संकेत देने छलैक जे, “हम जकरा चुम्मा लेब, वैह होयत। अहाँ सभ ओकरे पकड़ि लेब।” 49 यहूदा तुरत यीशुक लग मे जा कऽ कहलकनि, “गुरुजी, प्रणाम!” आ हुनका चुम्मा लेलकनि। 50 यीशु कहलथिन, “हौ मित्र, तोँ जाहि काजक लेल आयल छह, से कऽ लैह।” तखन लोक सभ आगाँ बढ़ि कऽ यीशु केँ पकड़ि लेलकनि आ बन्दी बना लेलकनि। 51 ई देखि यीशुक एक शिष्य अपन तरुआरि निकालि कऽ महापुरोहितक टहलू पर चला देलनि जाहि सँ ओकर एकटा कान छपटा गेलैक। 52 यीशु अपना शिष्य केँ कहलथिन, “अपन तरुआरि म्यान मे राखि लिअ। जे केओ तरुआरि चलबैत अछि से तरुआरि सँ मारल जायत। 53 की अहाँ ई सोचैत छी, जे हम अपन पिता सँ एहि बातक लेल निवेदन नहि कऽ सकैत छी जे ओ एही क्षण हमरा सहायताक लेल स्वर्गदूतक बारह सेना सँ बेसिओ पठबथि? 54 मुदा तखन धर्मशास्त्रक जे लेख अछि, जे ई सभ भेनाइ जरूरी अछि, से कोना पूरा होइत?”
55 तकरबाद यीशु अपना चारू भागक भीड़क लोक केँ कहलथिन, “की अहाँ सभ हमरा विद्रोह मचाबऽ वला बुझि कऽ लाठी और तरुआरि लऽ कऽ पकड़ऽ अयलहुँ? हम तँ सभ दिन मन्दिर मे बैसि कऽ लोक केँ उपदेश दैत छलिऐक, ततऽ अहाँ सभ हमरा नहि पकड़लहुँ। 56 मुदा ई सभ एना एहि लेल भेल जे परमेश्वरक प्रवक्ता लोकनिक लिखल बात सभ पूरा होअय।” तकरबाद हुनकर सभ शिष्य हुनका छोड़ि कऽ पड़ा गेलनि।
धर्म-महासभाक सामने यीशु
(मरकुस 14:53-65; लूका 22:54-55, 63-71; यूहन्ना 18:13-14, 19-24)
57 यीशु केँ पकड़ऽ वला सभ हुनका महापुरोहित काइफाक ओतऽ लऽ गेलनि। ओहिठाम धर्मशिक्षक आ समाजक बूढ़-प्रतिष्ठित लोक सभ जमा भेल छलाह। 58 पत्रुस सेहो कनेक दूरे रहि कऽ यीशुक पाछाँ लागल महापुरोहितक आङन तक गेलाह। ओ एहि घटनाक अन्त देखबाक उद्देश्य सँ नोकर सभक संग भीतर जा कऽ बैसि रहलाह। 59 ओम्हर मुख्यपुरोहित सभ आ सम्पूर्ण धर्म-महासभाक सदस्य सभ यीशु केँ मृत्युदण्डक योग्य बनयबाक लेल हुनका विरोध मे झूठ-फूसक प्रमाण सभ जमा करबाक कोशिश मे लागल छलाह। 60 मुदा बहुतो झुट्ठा गवाह सभक वयान लेलाक बादो कोनो पकिया प्रमाण हुनका सभ केँ नहि भेटलनि। अन्त मे दू गोटे आगाँ आबि कऽ बाजल, 61 “ई आदमी कहने छल जे, ‘हम परमेश्वरक मन्दिर केँ तोड़ि कऽ तीन दिन मे फेर ओकर निर्माण कऽ सकैत छी’।”
62 एहि पर महापुरोहित ठाढ़ होइत यीशु केँ पुछलथिन, “की अहाँ कोनो उत्तर नहि देब? ई गवाह सभ अहाँक विरोध मे केहन बात सभ कहि रहल अछि?” 63 मुदा यीशु चुपे रहलाह। महापुरोहित फेर कहलथिन, “अहाँ जीवित परमेश्वरक सपत खा कऽ कहू जे, की अहाँ उद्धारकर्ता-मसीह, परमेश्वरक पुत्र छी?” 64 यीशु उत्तर देलथिन, “अहाँ अपने कहि देलहुँ। और हम अहाँ सभ केँ इहो बात कहैत छी जे, भविष्य मे अहाँ सभ मनुष्य-पुत्र केँ सर्वशक्तिमान परमेश्वरक दहिना कात बैसल आ आकाशक मेघ मे अबैत देखब।”
65 ई बात सुनिते महापुरोहित अपन वस्त्र फाड़ैत बजलाह, “ई आदमी अपना केँ परमेश्वरक बराबरि बुझैत अछि! की अपना सभ केँ एखनो गवाह सभक आवश्यकता अछि? अहाँ सभ स्वयं अपन कान सँ सुनलहुँ जे ई परमेश्वरक निन्दा कयलक। 66 आब अहाँ सभक की विचार अछि?” ओ सभ उत्तर देलथिन, “ई मृत्युदण्डक जोगरक अछि।”
67 तकरबाद ओहिठाम उपस्थित लोक सभ यीशु केँ मुँह पर थूक फेकऽ लगलनि, हुनका मुक्का मारलकनि। किछु लोक हुनका थप्पड़ मारैत कहलकनि, 68 “यौ अन्तर्यामी मसीह! कहल जाओ, अपने केँ के मारलक?”
पत्रुस द्वारा यीशु केँ अस्वीकार
(मरकुस 14:66-72; लूका 22:56-62; यूहन्ना 18:15-18, 25-27)
69 पत्रुस ओहि समय धरि बाहर आङन मे बैसल छलाह। तखन एक टहलनी हुनका लग आबि कऽ कहलकनि, “अहूँ तँ गलील निवासी यीशुक संग छलहुँ।” 70 मुदा पत्रुस सभक सामने मे अस्वीकार करैत ओकरा कहलथिन, “तोँ की बाजि रहल छेँ से हमरा बुझहे मे नहि अबैत अछि।” 71 ई बात कहि पत्रुस ओहिठाम सँ हटि कऽ आङनक मुँह पर चल गेलाह। तखन एक दोसर टहलनी हुनका देखि ओतऽ ठाढ़ लोक सभ केँ कहलक, “ई आदमी नासरत नगरक यीशुक संग छल।” 72 पत्रुस सपत खाइत फेर अस्वीकार कयलनि जे, “हम ओहि आदमी केँ नहि चिन्हैत छी!” 73 किछु कालक बाद ओहिठाम ठाढ़ लोक सभ पत्रुस लग आबि कऽ कहलकनि, “निश्चय तोँ ओकरे सभ मे सँ छह। तोहर बोलिए एहि बात केँ स्पष्ट कऽ रहल छह।” 74 तखन पत्रुस सपत खा कऽ अपना केँ सरापऽ लगलाह आ कहलथिन जे, “हम ओहि आदमी केँ चिन्हिते नहि छी!” ठीक ओही क्षण मे मुर्गा बाजि उठल। 75 तखन पत्रुस केँ यीशुक कहल ओ बात मोन पड़ि गेलनि जे, “मुर्गा केँ बाजऽ सँ पहिने अहाँ हमरा तीन बेर अस्वीकार करब।” ओ ओहिठाम सँ बाहर भऽ भोकासी पाड़ि कऽ कानऽ लगलाह।


text:
वडा कार्यालयके नवनिर्मित भवनके उद्घाटन
पहुरा समाचारदाता
हसुलिया, १३ कुवाँर । कैलारी गाउँपालिका वडा नम्बर ४ वडा कार्यालयके नवनिर्मित भवनके मंगरके उद्घाटन करल बा ।
गाउँपालिकाके अध्यक्ष लाजुराम चौधरी एक कार्यक्रमके बीच नवनिर्मित भवनके उद्घाटन करलै । वडा अध्यक्ष भिखराम चौधरीके अध्यक्षतामे हुइल कार्यक्रममे नेपाली काँग्रेसके नेता राजसमझ चौधरी, स्थानीयवासी लगायतके उपस्थिति रहल रहे ।
के गाउँ खल्लास्थित कालिका मन्दिर परिसरमे वडा कार्यालयके नयाँ भवन निर्माण करल बा । तीन कोठे नयाँ भवनमे एक ठो हलफे रहल बा । ३७ लाख ५० हजार रुपैयाँ लागतमे भवन निर्माण हुइल हो । वडा भवन निर्माणके लाग गाउँपालिकाके कार्यालयसे २० लाख ओ जिल्ला समन्वय समितिसे १७ लाख ५० हजार रुपैयाँ बजेट डेहल वडा सचिव हेमराज ढुङ्गाना जानकारी डेलै ।


text:
प्रकाश कमती संगे राम नरेश शर्मा, मुम्बई। अगस्त २५, २०१५. मैथिली जिन्दाबाद!!
पैछला रवि दिन २३ अगस्त, २०१५ मुम्बई केर उपनगर नालसोपाराक वाकनपाडा स्थित श्याम इंडस्ट्रियल एस्टेट मे एहि वर्षक ‘विश्वकर्मा पूजा समारोह’ मनेबाक लेल “सुच्चा मैथिल” समूह केर बैसार संपन्न भेल। ज्ञात हो जे ओना तऽ वर्षों-वर्ष सँ ई पूजा मुम्बई मे मैथिल बंधु लोकनि द्वारा आयोजित होयत आबि रहल अछि, मुदा ‘सुच्चा मैथिल’ संस्था केर अस्तित्व मे एलाक बाद आब पिछला साल सँ ई पूजा एहि बैनर केर निचाँ में नालासोपाराक संतोषभुवन मे आयोजित कैल जा रहल अछि।
सुच्चा मैथिल संस्थाक स्थापना ‘निम्नवर्गक आवाज’ केँ मुखर करबाक लेल भेल अछि, जाहि मे मूलत: गैर-ब्राह्मण वा कायस्थ वा अन्य उच्च जातिक लोक बिना मात्र आ मात्र मिथिलाक सुच्चा माटि आ पानि सँ आजीवन जुड़ल रहनिहार सुच्चा वर्गक लोक केँ जोड़िकय बनायल गेल अछि। सामान्यतया मैथिली व मिथिला सँ जुड़ल कोनो संस्थागत प्रयास मे उच्च जातिक एकाधिकार वा बहुल्य उपस्थिति रहबाक एकटा परंपरा बनैत देखि ‘सुच्चा मैथिल’ नामक संस्था मे गैर-उच्चजातिक लोक केँ जोड़ि अपन मातृभूमि ओ मातृभाषा तथा मूल संस्कृति प्रति जागरुक बनबैत ‘मैथिल’ पहिचान केर व्यापकता सँ आत्मसात करेबाक अभियान शुरु कैल गेल अछि। बाबा विश्वकर्मा केर पूजा मैथिल श्रमजीवी-कलाजीवी वर्ग केर विभिन्न जातिक समूह द्वारा विशेष रूप मे मनायल जाइत अछि। उपकरण-औजार केर उपयोगिता ओना तऽ घर-घर मे कैल जाइछ, मुदा खास श्रमजीवी-कलाजीवी वर्ग मैथिल लेल विश्वकर्मा भगवान् केर पूजाक विशेष महत्व अछि। अत: मुम्बई मे एहि पूजाक आयोजन एहि बेर दोसर वर्ष पुन: सुच्चा मैथिल केर सक्रिय आयोजन मे मनेबाक लेल ई बैसार कैल गेल।
एहि बैसार मे पूजाक आयोजन सम्बन्धी योजना पर बहुत रास निर्णय लेल गेल। जेना कि पूजा एहि बेर खूब धूम-धाम सँ होयत आ एहि मे सब सुच्चा मैथिल जोर-शोर सँ साथ देताह जे भविष्य मे आपसी एकता आ सामाजिक सौहार्द्र केर मिसाल बनत ।
एहि सभा मे बहुत रास मित्र बहुत दूर-दूर सँ पहुँचल छलाह। बैसार में बहुत रास गंभीर आ वैचारिक निर्णय सेहो लेल गेल। पूजाक आयोजन लेल बजट, कार्यकरिणि समिति, उच्चाधिकारी समिति (कोर टीम) केर सेहो गठन भेल जाहिं सँ आयोजन सफल आ सुन्नर होइ। संगहि निर्णय लेल गेल जे मिथिलाक सांस्कृतिक लोकनृत्य जट-जटीन, झिझिया, झरनी, महराय(भगताय), सल्हेस नांच आदिक प्रस्तुति सेहो कैल जाय जाहि सँ मिथिलाक मूल कलापूर्ण संस्कृति सँ वर्तमान पीढी केँ जोड़िकय राखल जा सकैत अछि। सब वक्ता लोकनिक उत्साह आ विचार सँ सुच्चा मैथिल मे बहुत नीक सन्देश संगे नव उर्जाक संचरण भेल। एक सँ एक ऊर्जावान सुच्चा मैथिल सब अपन विचार रखलाह जिनकर नाम निम्नलिखित अछि।
रवि मंडल जी (नवी मुंबई मैथिल समाज, अध्यक्ष), रामनरेश शर्मा जी (दरभंगा निवासी आ उद्यमी), सुशील मंडल जी (मधुबनी निवासी आ कॉन्ट्रैक्टर), अमिताभ रंजन जी (बॉलीवुड गीतकार आ पत्रकार), मदन शर्मा जी (मुजफ्फरपुर निवासी आ उद्यमी), परमानन्द शर्मा जी (बेगुसराय निवासी आ एक्टर), मिथिलेश शर्मा जी (समस्तीपुर निवासी आ उद्यमी), प्रकाश कमती जी (तरौनी निवासी आ सुच्चा मैथिल लेल समर्पित), अशोक ठाकुर जी आ अरुण ठाकुर जी ( दरभंगा निवासी आ उद्यमी), वरूण मंडल(मॉडल), संतोष शर्मा जी आ लल्लन शर्मा जी (कॉन्ट्रैक्टर), पवन शर्मा जी (कॉन्ट्रैक्टर), कुमार साहू जी, दिगंबर शर्मा जी, लालबाबू शर्मा जी, सुजीत मंडल जी, चन्दन शर्मा जी, संजय मंडल जी, प्रदीप जी, रामदास शर्मा जी, अनिल ठाकुर जी, दिनेश शर्मा जी, कपिल जी, विजय शर्मा जी, सुनील शर्मा जी, ललित शर्मा जी, दिलीप शर्मा जी, सुरेश शर्मा जी, रामगणेश शर्मा जी, विजय कुमार शर्मा जी, रोहित शर्मा जी, शैलेश शर्मा जी, राकेश शर्मा जी, धीरज शर्मा जी, गुड्डू शर्मा जी , राजेश शर्मा जी, विपिन शर्मा जी। आरो किछु मित्र सब जे नै आबि सकलाह मुदा अगिला मिटिंग में अपन उपस्थिति लेल वचन देलाह :- अजित निराला जी (सिंगर), रोहित मंडल जी (व्यापारी), राजेश पूर्वे जी (व्यापारी), सतीश शर्मा जी (सिंगर), अशोक गुप्ता जी (किंग फिसर लिक्वोर में कार्यरत)।
एहि तरहे ४० सँ बेसी लोक केर उपस्थिति रहल। सुच्चा मैथिल वर्ग केर लोक मे शिक्षाक स्तर मे सुधार कोना कैल जाय ताहि विषय पर सेहो वैचारिक चिंतन कैल गेल। बाल-बच्चाक पढाई संग-संग दहेज प्रथाक बढैत कोप सँ बेटीक अवहेलना सँ निजात आ एहि लेल उचित डेग व समर्पण लेल सुच्चा मैथिल कोन रुपे काज करय ताहि लेल आपसी विचारक आदान प्रदान कैल गेल। सब गोटे एकता के राह प्रशस्त करि ताहि ऊपर जोर देल गेल। अगिला बैसार बहूत जल्दी हो जाहि मे कार्यक्रम केर रूपरेखा तय हो, एहि संग ई बैसार खत्म भेल ।


text:
कैलालीमे आठ जे कोरोना संक्रमिट ठप्लै
पहुरा समाचारदाता
धनगढी, ९ सावन । कैलाली जिल्लाके दुई स्थानीय तहमे शुकके रोज आठ जाने कोरोना संक्रमिटके ठपल बाटै ।
सेती प्रादेशिक अस्पतालके प्रयोगशालामे कैगिल परिक्षणमे जानकी गाउँपालिकामे तीन ओ टीकापुर नगरपालिकामे ६ जाने कोरोना संक्रमिट ठपल हुइट । एक सय ४९ जनहनमे करल परिक्षणमे आठ जाने संक्रमिट ठपल सेती प्रादेशिक अस्पतालके सूचना अधिकारी दिलिप श्रेष्ठ जनैलै ।
ठपल संक्रमिटमे जानकी गाउँपालिका वडा नम्बर ३ के एक महिला, एक पुरुष, टीकापुर नगरपालिका वडा नम्बर १ के एक जाने पुरुष, वडा नम्बर ३ के दुई जाने पुरुष ओ वडा नम्बर ४ के तीन जाने पुरुष रहल सूचना अधिकारी श्रेष्ठ बटैलै ।


text:
मिथिलाः उत्पत्ति एवं नाम
– डा. उपेन्द्र ठाकुर (प्रसिद्ध इतिहासकार)
प्राचीन भारतक राजनीतिक तथा सांस्कृतिक जीवनमे मिथिलाक महत्त्वपूर्ण भूमिका रहलैक अछि। ई भूमि महान् राजतन्त्र तथा गणतन्त्र सभक उत्थान-पतन देखैत आबि रहल अछि। मानव-चिन्तनक इतिहासमे एकर विलक्षण स्थान छैक। ई भूमि जनक, याज्ञवल्क्य, न्यायसूत्रक प्रणेता गौतम, वैशेषिक दर्शनक जनक कणाद, मीमांसाक प्रस्तोता जैमिनि तथा सांख्य दर्शनक संस्थापक कपिलक जन्मभूमि रहल अछि। एकर सीमान्तर्गत वैशाली, जैन आ बौद्ध धर्म तथा दर्शनक प्रसिद्ध गढ़ रहि चुकल अछि। ईसाक षष्ठ शतक तथा तकर परवर्ती कालमे मिथिला महान् साहित्यिक तथा दार्शनिक क्रियाकलापक केन्द्र बनल रहल। उद्योतकर (अनुमानित ७०० ई. सन्), मंडन (अनुमानित ८०० ई. सन्), वाचस्पति (अनु. ८४० ई. सन्), उदयन (अनु. ९५० ई. सन्), गङ्गेश (अनु. ११०० ई. सन्), पक्षधर (अनु. १४५० ई. सन्) प्रभृति अनेकानेक विद्वान् अपन प्रखर प्रतिभा सँ एहि भूमिकेँ विभिन्न युगमे उद्भासित कयलनि। एहि तरहेँ मिथिला अनेक शतक धरि भारतीय संस्कृतिक केन्द्र बनल रहल।
एहि भूमिक हेतु प्रयुक्त ‘विदेह’ तथा ‘मिथिला’ नामक उत्पत्ति विशुद्धतः पौराणिक अछि। जूलियस एग्लिंगक अनुसार प्राचीनकालमे ई भू-भाग आर्यलोकनिक निवासस्थल अतिपूर्वमे छल। कहल जाइछ जे उक्त प्रदेश अपन नाम सरस्वती तीरसँ आगत राजा विदेघ माधव अथवा विदेह माधवसँ पओलक। शतपथ ब्राह्मणक अनुसार विदेघ माधव अपन पुरोहित गोतम राहुगणक संग सरस्वतीक तटसँ सदानीराक (गण्डकीक) तटपर आबि सर्वप्रथम अग्निकेँ प्रज्वलित क’ एहि भूमिकेँ पवित्र कयलनि। ई सत्य जे माधवक आगमनक पश्चात् अनेक ब्राह्मण एतय अयलाह। फलतः एहि भूमिपर कृषि प्रारम्भ भेल तथा यज्ञ द्वारा अग्निकेँ सन्तृप्त कयल गेल। महाकाव्य तथा पुराणसभक वंशावलीमे द्वितीय राजाक रूपमे परिगणित मिथि वैदेह माधव विदेघक परिलक्षक थिक। पौराणिक वंशावलीक अनुसार अयोध्यापति मनुक पुत्र निमि एहि यज्ञ-भूमिमे अयलाह। हुनकर पुत्र मिथि अपन नामपर मिथिला नामक राज्यक स्थापना कयलनि। नगर निर्माणक क्षमता रखबाक कारणेँ ओ ‘जनक’ नामसँ प्रख्यात भेलाह। ईहो कहल जाइछ जे मन्थनक बाद उत्पन्न होयबाक फलस्वरूप हुनक नाम मिथि राखल गेलनि। असामान्य जन्मक कारणेँ ओ जनक कहओलनि तथा पिताक अशरीरी रहबाक कारणेँ विदेह। एहि तरहेँ हुनक नामक आधारपर एहि प्रदेशक नाम मिथिला पड़ल।
क्रमशः… एहि भूमिक उद्भवक एकटा रोचक कथा विष्णुपुराण मे भेटैछ….
हरिः हरः!!


text:
किसलय कृष्ण, समाचार संपादक। दिल्ली, अक्टुबर १०, २०१५. मैथिली जिन्दाबाद!!
‘भनहि विद्यापति, मोर भोलानाथ गति’ एहि प्रसिद्ध विद्यापति रचित गीत केँ अपन स्वर देनिहार सदगतिकेँ प्राप्त केलनि संगीत सम्राट रवीन्द्र जैन । हिन्दी फिल्मक बेछप संगीतकार, पौराणिक धारावाहिक सभकेँ अपन संगीत ओ स्वरसँ जीवन्त करयवला स्रष्टाकेँ विनम्र श्रद्धांजलि ।
मैथिलीमे तीनटा गीत केँ स्वर देलनि श्रद्धेय जैन साहेब । सर्वप्रथम रामायण धारावाहिकक एक पारंपरिक मैथिली लोकगीत गओलनि, त दोसर बेर सन्तोष बादलक मैथिली फिल्म ‘कखन हरब दु:ख मोर’ लेल महाकवि विद्यापति रचित गीतकेँ अपन शाश्वत स्वर दय जीवन्त कय देलनि, त तेसर आ अन्तिम बेर रमानाथ झा कृत मैथिली सिनेमा ‘हाफ मर्डर’ केर एक गीत लेल पार्श्व गायन केलनि । मुदा विद्यापतिक गीत गाबि ओ मैथिल मानस पर अपन छाप छोड़लनि, जाहि लेल संगीतकार ज्ञानेश्वर दूबे जीक सांगितिक परिकल्पना सेहो बेजोड़ छल ।
दादा अहाँ मैथिल जनमानस सहित विश्वपटल पर सदिखन जीबैत रहब अनन्तकाल धरि । अच्छत चानन आओर गंगाजल, बेलपात तोहि देब…… श्रद्धा सुमन ।


text:
स्वाध्याय
मनन करय योग्य बात
गीता पाठ केर सत्य स्वरूप
– गोलोकवासी सन्त श्री प्रभुदत्तजी ब्रह्मचारी
(मैथिली अनुवादः प्रवीण नारायण चौधरी)
श्री चैतन्य महाप्रभु साँझक समय जंगल दिश घुमय गेल करथि। एक दिन ओ एकटा बगीचा मे गेलाह। ओतय ओ देखलथि जे एक गोट ब्राह्मण आसन लगेने बड़ा प्रेम आ गदगद कंठ सँ गीताक पाठ कय रहल छलाह। हालांकि ओ श्लोक सभक उच्चारण अशुद्ध कय रहल छलथि, मुदा पाठ करैत समय ओ ध्यान मे एना तन्मय रहल करथि जे हुनका बाह्य संसारक कोनो बातक भान तक नहि रहैत छलन्हि। ओ भाव मे मग्न भ’ श्लोक बाजल करथि, ताहि घड़ी हुनकर सम्पूर्ण शरीर मे रोमांच (पुलकावलि ठाढ़) भरि गेल करनि आ आँखि सँ नोर बहय लगैत छलन्हि। महाप्रभु बहुतोकाल तक ठाढ़े-ठाढ़ हुनकर पाठ सुनैत रहला। जखन ओ पाठ कय केँ उठि गेलाह तखन महाप्रभु हुनका सँ अत्यन्त स्नेह सँ पुछलनि, “कि भाइ! अहाँ केँ एहि पाठ मे एहेन कोन आनन्द भेटैत अछि जाहि के कारण अहाँक एहेन अद्भुत अवस्था बनि गेल करैत अछि! एतेक उच्च प्रेम केर भाव तँ नीक-नीक भक्त केर शरीर मे प्रकट नहि होइत छैक, अहाँ अपन प्रसन्न भाव केर सही-सही कारण बताउ त!” ताहि पर ओ ब्राह्मण हुनका सँ कहलनि, “भगवान्! हम एकटा अपठित बुद्धिहीन ब्राह्मण-वंश मे जन्म लेल निरक्षर आ मूर्ख ब्राह्मणबंधु छी। शुद्धाशुद्ध केर कनिको बोध नहि अछि। हमर गुरुदेव हमरा आदेश देने रहथि जे तूँ गीताक नित्यप्रति पाठ कयल करे। भगवान्! हम गीताक अर्थ कि बुझय गेलहुँ! हम त पाठ करैत समय एक्केटा बात के ध्यान करैत छी जे उजरा रंगवला चारि गोट घोड़ा सँ जोतल एक बहुते सुन्दर रथ ठाढ़ अछि, जेकर विशाल ध्वजा पर हनुमानजी विराजमान छथि, खुजल रथ मे अस्त्र-शस्त्र सँ सुसज्जित अर्जुन किछु शोक (चिन्ता) के भाव सँ धनुष केँ नीचाँ राखिकय बैसल अछि आ भगवान् अच्युत सारथिक स्थान पर बैसल कनेक मुस्कीक संग गीताक उपदेश कय रहल छथि। बस, भगवानक एहि रूपमाधुरीक पान करैत-करैत हम स्वयं केँ बिसरि गेल करैत छी। भगवानक ओ त्रिलोकपावनी मूर्ति हमर आँखिक सोझाँ नृत्य करय लगैत अछि। एहि दर्शन सँ हम पागल भ’ गेल करैत छी। लोक हमर पाठ सुनिकय पहिने खूब हँसल करैत छल। बहुतो लोक त हमरा बड बात-कथा सेहो कहि देल करय। आब कहैत अछि या नहि ताहि बात केर त हमरा कोनो जानकारी नहि अछि, मुदा हम केकरो हँसीक कहियो कोनो परवाह नहि कयलहुँ। हम केवल एहि भाव सँ सब दिन पाठ करैत गेलहुँ। आब हमरा एहि पाठ मे एतेक रस (आनन्द) आबय लागल अछि जे हम संसार केँ एकदम्मे बिसरि गेल करैत छी।”
ओकर बात सुनिकय महाप्रभु खूब मीठ स्वर सँ कहय लगलाह – “विप्रवर! अहाँ धन्य छी। यथार्थ मे गीताक असली माने त सिर्फ अहीं टा बुझलहुँ अछि। भगवान् शुद्ध अथवा अशुद्ध पाठ सँ प्रसन्न अथवा असन्तुष्ट नहि होइत छथि। ओ त केवल भावक भूखल छथि। भावग्राही भगवान् सँ केकरहु मोनक बात नुकायल नहि अछि। लाख कियो शुद्ध पाठ करय आ भाव ओकर अशुद्ध हो त ओकर फल सेहो अशुद्धे होयत। यदि भाव शुद्ध छैक आर अक्षर भले अशुद्धे उच्चारण भ’ जाय त ओकर फल शुद्धे होयत। भावहि केर शुद्धि के यथार्थ आवश्यकता होइछ। भाव शुद्ध भेलापर पाठो यदि शुद्ध हुए तखन त आरो नीक बात, सोना मे सुगन्ध होयत। आर जँ पाठ शुद्ध नहियो हो तैयो कोनो हानि नहि। जेना कि कहल गेल अछि –
मूर्खो वदति विष्णाय धीरो वदति विष्णवे।
तयोः फलं तु तुल्यं हि भावग्राही जनार्दनः॥
अर्थात् मूर्ख कहैत छैक ‘विष्णाय नमः’ आर पंडित कहैत छैक ‘विष्णवे नमः’ – भाव शुद्ध भेला सँ एहि दुनू के फल समाने होयत। कारण जे भगवान् जनार्दन भावग्राही छथि।
महाप्रभुक मुखारविन्द सँ ई बात सुनिकय ओहि ब्राह्मण केँ बहुत प्रसन्नता भेलैक आर ओ ताहि समय प्रभुकेँ आत्मसमर्पण कय देलनि। जा धरि प्रभु श्रीरंगक्षेत्र मे रहलाह, ता धरि ओ ब्राह्मण महाप्रभुअहि केर संग रहलथि।
हरिः हरः!!


text:
पटना। पिछला पांच साल मे बिहार मे विदेशी पर्यटक क संख्या बढि़कए चारि गुना स बेसी भ चुकल अछि। 2006 मे बिहार एनिहार विदेशी पर्यटक क संख्या मात्र 94, 446 छल। जखनकि एहि साल दिसम्बर महीना तक दोसर देश स एनिहार पाहुनक संख्या बढि़कए 4.12 लाख भ गेल। पर्यटन विभाग क अनुसार इ आंकड़ा एहि अवधि मे गोवा एनिहार विदेशी पर्यटक स बेसी अछि। एहि कारण स राजधानी क आसमान पर विमान क हलचल सेहो काफी बढि़ गेल अछि। आंकड़ा बता रहल अछि जे उड़ान क अवागमन सालभरि मे लगभग दोगना भ चुकल अछि। इ वृद्धि तखन आएल अछि जखन देश-दुनिया मंदी स दहशत मे अछि, कंपनी सब छंटनी करि रहल अछि आ अधिकारी कए खर्चीला दौरा नहि करबाकफरमान देल जा रहल अछि। एहन में पटना हवाई अड्डा पर यात्री क संख्या बढ़ब सुखद आश्चर्य अछि। दरअसल इ सब विदेशी पर्यटक क राज्यक प्रति बढै़त आकर्षण क कारण भ रहल अछि।
विदेशी पर्यटक क बढ़ैत आमद कए देखैत राज्य सरकार एकरा कमाई क जरिया बनबए चाहैत अछि। एहि लेल सूबा क पर्यटन आ धरोहर क प्रति सरकार क ध्यान तेजी स केन्द्रित भेल अछि। गौर करि त सूबा मे बोधगया, नालंदा, राजगीर, वैशाली जइसन स्थल विदेशी पर्यटक क आकर्षण क मूल केन्द्र रहल अछि। पिछला साल खगोल शास्त्री आर्यभट्ट क तारेगना मे विदेशी क जमावड़ा लागल छल। अगर हम पटना क अंतरराष्ट्रीय एयरपोर्ट पर यात्री क संख्या पर गौर करि त जनवरी 2008 मे इ 29112 छल, जखनकि जनवरी 2009 मे 27509। एहि तरह स विमान मूवमेंट क्रमश: 486 आ 396 छल। मई 2009 क बाद यात्री क संख्या मे लगातार इजाफा भ रहल अछि, त अगस्त 09 क बाद विमान क मूवमेंट सेहो बढ़ल अछि। मई, जून, जुलाई, अगस्त, सितम्बर, अक्टूबर, नवम्बर आ दिसम्बर 2009 मे 2008 के इन्हीं महीनों में आने वाले यात्रियों की तुलना में क्रमश: 11.65, 26.83, 45.87, 78.80, 71.71, 102.26, 66.68 आ 104.82 फीसदी क वृद्धि भेल अछि। जखनकि अगस्त, सितम्बर, अक्टूबर, नवम्बर आ दिसम्बर 2009 मे 2008 क एहि महीना क तुलना मे विमान क मूवमेंट मे 39.72, 36.89, 70.69, 50 आ 89.20 फीसदी क वृद्धि भेल अछि। जखन कि प्रदेश मे कुल 29टा छोट-पैघ हवाई पट्टी मे स मात्र दू टा पटना क जयप्रकाश नारायण आ बोधगया क एयरपोर्ट कए अंतरराष्ट्रीय दर्जा भेटल अछि। एकटा बाधा इ सेहो अछि जे पटना मे भौगोलिक परिस्थिति क कारण एयरपोर्ट क विस्तार कए लकए संकट अछि। विमान क मूवमेंट क संख्या एहि प्रकार स बढ़ल आ विस्तार पर विराम लागल रहल त नव सुविधा बोधगया क दिस स्थानांतरित भ सकैत अछि।


text:
घृत कुमारी
घृत कुमारी या अलोवेरा/एलोवेरा, जेकरा क्वारङ्गदल, या ग्वारपाठाक नाम सँ सेहो जानल जाइत अछि, एक औषधीय पौधाक रूपमे विख्यात अछि । एकर उत्पत्ति सम्भवतः उत्तरी अफ्रिकामे भेल अछि । ई प्रजाति विश्वक अन्य स्थानसभ पर स्वाभाविक रूप सँ नै पाओल जाइत मुदा एकर निकट सम्बन्धी अलो उत्तरी अफ्रिकामे पाएल जाइत अछि । एकरा सभ सभ्यतासभ एक औषधीय पौधाक रूपमे मान्यता देने अछि आ ई प्रजातिक पौधाक प्रयोग पहिल शताब्दी सँ औषधिक रूपमे कएल जा रहल अछि । एकर उल्लेख आयुर्वेदक प्राचीन ग्रन्थसभमे मिलैत अछि ।[१]
वर्णन[सम्पादन करी]
कृषि[सम्पादन करी]
मानव उपयोग[सम्पादन करी]
चिकित्सा[सम्पादन करी]
सन्दर्भ सामग्रीसभ[सम्पादन करी]
बाह्य जडीसभ[सम्पादन करी]
- एलोवेरा प्रोडक्ट ग्वारपाठा उपयोग पर सम्पूर्ण जानकारी (हिन्दीमे)
- मेरा समस्त देखी ग्वारपाठा पर संपूर्ण जानकारी (हिन्दीमे)
- जीवन ऊर्जा पर (हिन्दीमे)
- अन्तर्राष्ट्रीय अलोय विज्ञान परिषद
- ग्वारपाठा
- डील के जालस्थल पर कृषि आ प्रजातिसभ (हिन्दीमे)


text:
कहरा प्रखंड केँ बनगाँव पुवारी टोला निवासी स्व. श्यामसुंदर झा प्रपोत्री प्रेरणा केर प्रारंभिक शिक्षा - दीक्षा बनगाँव म' भेलन्हि। बनगाँव केँ सनोखरी बंगला प्राथमिक विद्यालय म' प्रारंभिक शिक्षा प्राप्त करि प्रेरणा आय दोसर छात्रा सभक लेल प्रेरणा बनली।
अप्पन मेहनत केँ दम पर प्रेरणा दिल्ली विश्वविद्यालय केँ सेंट स्टीफेंस कॉलेज म' उपस्थिति दर्ज करौलन्हि। संस्कृत सँ एमए कराइ बाली प्रेरणा क' दिल्ली विश्वविद्यालय द्वारा आयोजित 93वां वार्षिक दीक्षांत समारोह म' डॉ. सीडी देशमुख मेमोरियल गोल्ड मेडल सँ सम्मानित कायल गेलन्हि। जखन की प्रेरणा क' श्रीमती शिवकाम्मा राधाकृष्णण मेडल के संगे - संग पंडित रघुवर दयाल मेमोरियल मेडल सँ सेहो सम्मानित कायल गेलन्हि।
प्रेरणा केँ सम्मानित भेला सँ जते हुनक परिजन खुश छैथ। ओतहि लोग सभ एकरा बनगाँव नहि पूरा सहरसा जिलाक लेल गौरव के गप कहलनि। प्रेरणा शुरू सँ पढाई म' बहुत तेज़ छली। सरकारी स्कूल म' शिक्षा ग्रहण करबाक बावजूद ओ एहि मुकाम धरी पहुंचली। यह मुकाम बनायी। संस्कृत भाषा केर विकास म' सेहो प्रेरणा केँ योगदान क' बिसरल नहि जे सकैत अछि।
कोसी केर इलाका म' संस्कृत केर एक अलग पहचान अछि। महिषी केँ प्रकांड विद्धान पंडित मंडन मिश्र व विदूषी भारती केर धरती पर तोता सेहो संस्कृत म' लोग सँ बात करैत छल। एतबे नहि गामक घास काटे वाली महिला सभ सेहो संस्कृत केँ शुद्ध - शुद्ध उच्चारण करैत छल। परंतु अस्थिर - अस्थिर संस्कृत केर प्रति लोग सभक रुचि घटे लागल। इये कारण अछि कि जिला केँ संस्कृत स्कूल व महाविद्यालय सभक हालत नीक नहि अछि। एहेन माहौल म' बनगाँव केँ बेटी क' संस्कृत के क्षेत्र म' गोल्ड मेडल भेटला पर लोग सभ बहुत खुश छैथ।


text:
आरपी सिंह
पटना। इ अविश्वसनीय लगैत अछि मुदा इ सत्य अछि जे आब बिहार क गिनती सबस कम भ्रष्ट राज्य क रूप मे भेल अछि | इ आश्चर्यजनक परिणाम प्रसिद्द अर्थशास्त्री, बिबेक देबरॉय आ लवीश भंडारी द्वारा भ्रष्टाचार क ऊपर कैल गेल एकटा शोध मे सामने आयल अछि। दिल्ली क सेंटर फार पालिसी रिसर्च क प्रोफेसर बिबेक देबराय आ इंडिकस एनेलिस्ट क अध्यक्ष लवीश भंडारी द्वारा लिखित पुस्तक में सामने आयल अछि | भ्रष्टाचार क स्थिति क आंकलन लेल जाहि मानकक प्रयोग भेल अछि ओ देखबैत अछि जे नितीश कुमार गुजरात क मुख्य मंत्री नरेन्द्र मोदी कए भ्रष्टाचार-विहीन छवि क स्पर्धा में काफी पाछु छोडि देलथि अछि | पारदर्शिता, जिम्मेवारी आ मानव विकास क क्षेत्र में बिहार गुजरात आ अन्य सबटा राज्य स कहीं बेसी प्रगति केलक अछि |
कोणार्क प्रकाशन द्वारा प्रकाशित पुस्तक ” करप्शन इन इंडिया : द डीएनए एंड द आरएनए ” में बिहार 88 प्रतिशत अंक हासिल केलक जखन कि गुजरात 69 प्रतिशत पाबि सकल | गुजरात, जे पिछला कई साल स नंबर एक पर जमल छल, एहि बेर नंबर दू पर चल गेल। आन्ध्र एहि बेर नंबर तीन पर जा पहुंचल अछि।| लेखकक दावा अछि जे ओ अनेक श्रोत स जानकारी आ सांख्यिकी इकठ्ठा केलथि आ अपन निष्कर्ष कए परखबा लेल ओहि सब कए मिलान केलथि अछि | बिहार क छवि कए ध्यान में रखैत पुस्तक में देल गेल तथ्य स इ प्रतीत होइत अछि जे छवि में इ सुधार पिछला छह वर्षक दौरान भेल अछि। झारखण्ड, जे बिहार स एक दशक पूर्व अलग भेल अछि, पश्चिम बंगाल क बाद दोसर सबस भ्रष्ट राज्य क रूप में सामने आयल अछि यदि एहि पुस्तक में प्रकाशित शोध पर विश्वास कैल जाए त एहन लगैत अछि जे कोनो सरकार क छवि एहि गप पर निर्भर नहि करैत अछि जे ओ केतबा समय स सत्ता में अछि | उदहारण लेल, ओडिशा आ छत्तीसगढ़ , जतए लंबा समय स राजनैतिक स्थायित्व अछि, सबस बेसी भ्रष्ट राज्य क वर्ग में आयल अछि।


text:
भारतीय जनता पार्टीक वरिष्ठ नेत लाल कृष्ण आडवाणीक जन चेतना यात्राक लऽकऽ पार्टीक प्रदेश इकाई दिन-राति एक कएने अछि। सिताबदियारा सॅ लऽ कऽ बक्सरक उŸार प्रदेश सॅ सरल सीमा धरि श्री आडवाणीक स्वागत मे कोनो कसरि नहि नहि छोड़लक अछि। छोट सॅ पैघ सभ नेताक पोस्टर आब नजरि आबए लागल अछि। भाजपाक एहि पोस्टर मे सभ नेताक फाटो तऽ अछि मुदा प्रधानमंत्रीक दावेदार मानल जाए बाला गुजरातक मुख्य मंत्री नरेन्द्र मोदीक फोटो एहि पोस्टर मे नजरि नहि आबि रहल अछि। पार्टीक सूत्र सॅ भेटल जनतबक अनुसार पार्टी नेतृत्व एहि वास्ते सभके कड़गर निर्देश देने अछि जे एहि मात्रा मे कोनो तरहक विवाद नहि हो ते श्री मोदीक फोटो सॅ नेता आ कार्यकर्ता परहेज करथि। ओना गुजरातक विकास आ मोदी सरकारक कामकाज पर गर्व करऽ बाला भाजपाक अपन कार्यक्रम मे अपन नेता सॅ परहेज करबा सॅ भाजपा कार्यकर्ता भीतरे-भीतर मायूस छलाह। दरअसल भाजपा सॅ दोस्ती हाथ मिलौने बिहारक मुख्यमंत्री नीतीश कुमार के नीक लगैत अछि मुदा नरेन्द्र मोदी संग हाथ मिलैबा सॅ हुनका रंज भऽ जाइत अछि ते नीतीश कुमार के खुश रखबाक लेल बिहार भाजपा श्री मोदी सॅ दूरी बना कऽ राखऽ चाहैत अछि। नरेन्द्र मोदी आ नीतीश कुमारक विवाद बिहार मे भेल पार्टीक राष्ट्रीय कार्यकारिणीक भेल बैसक मे खुलिक सोझा आएल छल आ मुख्यमंत्री द्वारा भाजपा नेता सभके देल गेल भोजक न्योत बिजो होमए सॅ पहिनहि रद्द कऽ डेग उठौनेरहल अछि। जन चेतना यात्रा सॅ पहिनहि भाजपा अचेत नहि भऽ जाए ते मोदीक फोटो सॅ परहेज कऽ हुनका सचेत करबाक प्रयास पार्टी कएलक अछि। ओना श्री आडवाणीक एहि प्रस्तावित यात्रा सॅ मोदी नाराज बुझि पड़ैत छथि। राष्ट्रीय कार्यकारिणीक बैसक मे नवरात्राक बहन्ने अनुपस्थित भऽ एकर स्पष्ट संकेत दऽ देलनि अछि। मोदीक नाराजगीक कारण आडवाणी गुजरात सॅ यात्रा प्रारंभ करबाक योजना के बदलि सम्पूर्ण क्रान्तिक प्रणेता जय प्रकाश जन्म भूमि सिताबदियारा सॅ यात्रा प्रारंभ करबा पर विवश भेलाह अछि। नीतीश कुमारक नरेन्द्र मोदी सॅ दूरी बनाएल रखबाक बीत लऽ बुझि पड़ैत अछि मुदा भाजपाक मोदी सॅ परहेज करब कार्यकर्ता सभके सेहो नहि गला सॅ नहि उतरि रहल अछि, मुदा पार्टी नेतृत्वक निर्देश मानब हुनक मजबूरि अछि। ओना पार्टीक एकटा आर वरिष्ठ नेता मुरली मनोहर जोशी आ बिहार मे भाजपाक मजगूत स्तम्भ कैलाशपति मिश्र सेहो एहि बेर पोस्टर सॅ गायब छलाह। कहियो पार्टीक नारा छल भारत मॉ के तीन धरोहर अटल आडवाणी मुरली मनोहर। हालांकि अटल आ आडवाणीक प्रासंगिकता पार्टीक एखनो बुझा रहल अछि मुदा जोशी पार्टीक पेटारक धरोहर बनि गेल छथि। वास्तव मे नरेन्द्र मोदी पार्टीक कतेको नेताक लेल खतरा बनि गेल छथि। तें वातानुकूलित कमरा मे बैसि भाजपाक राजनीति कएनिहार दिल्ली ब्रान्ड नेता सभ हुनका राष्ट्रीय राजनीति मे दखल सॅ रोकबाक लेल एकजूट छथि। हालांकि पार्टी लग मोदीक फोटो नहि देबाक मजगूत तर्क सेहो अछि। ई तर्क अछि जे पार्टीक पोस्टर मे भाजपा शासित प्रदेशक कोनो मुख्यमंत्रीक फोटो नहि अछि तें मोदीक फोटो सेहो नहि अछि। यानि भाजपा मोदी के मात्र मुख्यमंत्री मनैत अछि। पार्टीक राष्ट्रीय नेताक रूप मे मान्यता देबाक साहस नहि कऽ रहल अछि कि एक तऽ एहि सॅ दिल्लीक कुर्सी पर कब्जा करबा मे बाधा आबि सकैत अछि। मोदीक भाजपाक पोस्टर बाय बनला सॅ राजगक कूनबा ठनमना जयबाक आशंका भाजपा के सेहो अछि।
२ प्रधानमंत्री भाजपा
भाजपाक वरिष्ठ नेता लाल कृष्ण आडवाणीक जन चेतना यात्रा प्रदेश सॅ बिदा भऽ उत्तर प्रदेश मे प्रवेश कऽ गेल अछि। दू दिवसीय ई यात्रा बिना कोनो विवाद सफलतापूर्वक सम्पन्न भेला पर प्रदेशक भाजपाई चैनक सांस लेलनि अछि। यात्राक विरोध करबाक घोषणा मात्र घोषणा साबित भेल आ प्रधानमंत्री पदक उम्मीदवारी आ नरेन्द्र मोदी प्रकरण पर सेहो कोनो विवाद नहि आएब पार्टीक लेल राहत देबऽ बाला रहल। स्वयं आडवाणी सहित भाजपाक कोनो नेता सिताबादि यारा सॅ लऽ कऽ उŸार प्रदेशक सीमा धरि गोटेक 298 किलोमीटर यात्राक दरमियान नरेन्द्र मोदी शब्द धरि मूॅह सॅ नहि निकाललनि। हालाकि श्री आडवाणी प्रधानमंत्री पद पर अपन दावेदारीके खारिज करैत सफाई देलनि जे एकर निर्णय पार्टी करत मुदा उत्तर प्रदेश मे यात्रा प्रारंभ भेलाक संगहि प्रधानमंत्री पदक मामिला एक बेर फेर गर्म भऽ गेल अछि। महादेवक नगरी वाराणसी मे भाजपाक फायर ब्रान्ड नेत्री उमा भारती एहि मामिला पर अपन मूॅह कि खोललनि। पार्टीक भीतर घमासान प्रारंभ भऽ गेल। उत्तर प्रदेश मे भाजपाक जड़ि मजगूत करऽ मे लागत उमा भारती वाराणसी मे कहलनि जे जन जागरण यात्रा श्री आडवाणी के प्रधानमंत्री बनाओत आ देशक अगिला प्रधानमंत्री होएब तय अछि। आडवाणीक मतभेदक बाद पार्टी दोड़ि अपन अलग पार्टी बना राजनीतिक हैसियत बुझि चूकल सुश्री भारती एहि बेर आडवाणीक समर्थन मे मैदान मे कूछि गेला सॅ आडवाणी विरोधी खेमाक निन्द उड़ि गेल अछि। जखन बात प्रधानमंत्रीक हो तऽ भला केओ कोना चुप रहि सकैत अछि। राजनीति कोनो तपस्या नहि अछि। एहि मे सभक हित छोड़त अछि। ते देशक सर्वोच्च राजनीतिक पदक उम्मीदवारीक बाजार जखन खुजि गेल अछि तऽ सभ अपन-अपन शेयरक भाव बढ़बऽ मे लागि गेल छथि। सुश्री भारतीक आडवाणीक समर्थन मे देल गेल बयानक बाद वरिष्ठ भाजपा नेता यशवंत सिन्हाक सक्रियता ई संकेत दडरहल अछि जे पार्टीक भीतर एक अनार सय बिमार क स्थिति अछि। श्री सिन्हा स्पष्ट कएलनि जे पार्टी मे प्रधानमंत्री पदक लेल कतेको योग्य नेता छथि। एहिये ओ अपना आपके सेहो सम्मिलित करैत कहलनि जे एहि पर अंतिम निर्णय पार्टी करत। हालाकि जन चेतना यात्रा के हरियर झण्डी देखा विदा करऽ बाला बिहारक मुख्यमंत्री नीतीश कुमारक राजनीतिक इंजीनियरिंग सेहो तेजी सॅ चलि रहल अछि। संसदक चुनाव मे एखन दू वर्ष अछि मुदा पदक लेल शह-मात करवेल एसनहि सॅ प्रारंभ भऽ गेल अछि। हिरेन पण्ड्या, संजीव भट्ट आ लोक पालक मामिला पर आलोचना सहि रहल गुजरातक मुख्यमंत्री नरेन्द्र मोदी के सद्भावना मिशन मे खुलि कऽ समर्थन देबऽ बाला कतेको भाजपाईक आडवाणीक यात्राक समर्थन मे उतरला सॅ मोदीक दावेदारी एखन कमजोर भेल अछि आ शायद एहि कारण यात्रा पूर्व संध्या पर मोदी आडवाणीक समर्थन कऽ एखन तत्काल एहि विवाद पर विराम लगैबाक संकेत देलनि अछि मुदा आडवाणीक यात्राक सफलता स ॅप्रधानमंत्री पदक लेल हुनक दावेदारी मजगूत होएत। एहि वास्ते आडवाणीक पारिवारिक कूनबा सेहो मैदान मे उतरल अछि। श्री आडवाणीक बेटी प्रतिभा आडवाणी यात्राक संग-संग चलि पूरा व्यवस्था पर गहिर नजरि रखने अछि। आडवाणी एण्ड कम्पनी एहि बेर कोनो चूक नहि होमए देबऽ चाहैत अछि आ पीएम इन वोटिंगक सीट जनताक न्यायालयक माध्यम सॅ कान्फार्म करैबाक बेचैन अछि तऽ दोसर दिस राजगक दोसर घटक जदयू सेहो एहि पर नजरि रखने अछि। ज्यो राजग सताक लऽग पहूंचल तऽ भाजपाक भीतर आडवाणी मोदीक संघर्ष मे नीतीश कुमार राजगक सर्वसम्मति पसंद भऽ सकैत छथि। आ एहि मे आडवाणी खेमाक समर्थन सेहो भेटि सकैत अछि। ओना भाजपाक दशा आ दिशा ओकर मातृ संगठन राष्ट्रीय स्वयं सेवक संघ तय करैत अछि ओहि दशा मे संघक पहिलआ अंतिम पसंद भाजपाक राष्ट्रीय अध्यक्ष नीतीन गडकरी भऽ सकैत अछि। श्री गडकरी पार्टीक नेता सभ के जोड़क झटका धीरे सॅ ओजन बढ़ैबाक तैयारी मे लागि गेल छथि।


text:
विराज महर्जन
बिराज महर्जन एक नेपाली राष्ट्रिय फुटबल टिमक डिफेन्डर तथा क्याप्टेन समेत छथि । ओ ANFA कऽ उत्पादन अछि। ओ Right Back पोजिसनमे खेलैत अछि।
खेल जीवन[सम्पादन करी]
विराज महर्जन एक नेपाली डिफेन्डर अछि । ओ एन्फा एकेडेमीक उत्पादन अछि।थ्री स्टार क्लब खेलत ओ सन २००७-२०१५ तक उक्त क्लबसँ खेलने छल । हाल मनाङ मर्स्याङ्दी क्लबसँ व्यावसायिक फुट्बल खेलैत अछि।महर्जन क्लबसँ ११ घरेलु गोल तथा नेपालक लेल १ गोलक योगदान समेत कैर चुकल अछि ।[१]
अन्तर्राष्ट्रिय खेल[सम्पादन करी]
महर्जन नेपाली टोलीमे २५ मार्च २००८ सँ खेलैल सुरू केने अछि। कास्कीक पोखरामे भेल पाकिस्तान सग भेल उक्त मैत्रीपूर्ण खेलमे नेपाल १-० कऽ जीत निकालैत सफल भेल छल । साथ ओ नेपालक लेल सर्वाधिक खेल उपस्थिति जनावैत खेलाडी समेत छी। ओ नेपालक लेल सबसँ पहिल ५० क्याप खेल्न खेलाडी समेत छी।ओ ५० औं क्याप भारत विरूद्व २०१५ साफ च्याम्पियनसिपमे पुरा केने छल । [२]
ओ नेपाली फुटबल टिमक एक सफल क्याप्टेन समेत छि। जेकर कप्तानीमे नेपाल महत्त्वपूर्ण दुईटा उपाधिसभ उचाल्न सफल भेल छल ।
सन्दर्भ सामग्रीसभ[सम्पादन करी]
- ↑ "Biraj Maharjan", GoalNepal.com, अन्तिम पहुँच २४ अप्रैल २०१४।
- ↑ "Nepal National Team Defender Biraj Maharjan Completes 50 Caps For Nepal", GoalNepal.com, अन्तिम पहुँच ३१ अगस्त २०१५।


text:
-दिलिप मंडल।
शिर्षक: गरीबक बेटि
गरीबक बेटि यथार्थ मे एक टा समाजक लेल बलाय होइत छनि! जे बेटि जन्म काल स लक मरनोपरान्त धरि समाजिक अबहेलना आ कुबिचार के सहैत छनि!! आ अपन माय बापक मान मर्यादा के सहेज क रखबाक प्रयास करैत छनि!! मुदा बेटि शब्द अपने आपमे सेहो हमरा अहाक समाज मे एक अभिषाप के रुपमे परिभाषित अछि!! बेटि शब्द के कतेको ब्यक्ति माय के गर्भ मे नै मिटा दैत छैक त कतेको ब्यक्ति वहि बेटि के अपमानित क माईर दैत छनि!!बेटि जौ पढ्बाक योग्य होईत छै तखन समाजक ब्यक्ति हुनका पढाई लिखाई के सङ्ग हुनक मनोबल के तोडि दैत छनि!! जखन बेटि अपन जिबन यापनक लेल कोनो काज करति तखन समाजक पुरुषार्थ ब्यक्ति वहि बेटि अपन डिठ लगौने रहैत छनि जे फलनाक बेटि बदचलन छनि! तकरा बाद वो बेटि बिबाहक योग्य होइत छनि तखन वहि बेटिक लेल दुल्हा खरिदबाक लेल दहेज बजार मे परिबेश करैत छनि!! दहेज मे रङ्ग बिरङ्गक समान आ fancy के समान लगायत अनेको आभुषण सङ्ग लाखो करोडो रोकडा लैत छनि अपन सम्पति के अनुकुल!! वो बेटि बेचारि अपन माय बापक कर्ज कहियो उतारि नै सकैत छनि!! बिबाहक समय मे सेहो बेटि प्रताडित होइत छनि!! अनेको प्रयासक बाद बेटि सासुर मे सेहो अपमाणित होइत छनि!! कखनो अपन परिबारक ब्यक्ति द्वारा त कखनो अपन समाजक ब्यक्ति द्वारा!! जौ बैबाहिक जिबन अगर ठिक ठाक भजाय तखन वहि बेटिक उपर बहुत जिमेदारि बैढ जाईत छनि वो बेटि अपन खन्दान के मान सम्मानक कारण अपन मनक बात अपना मनमे राइख लैत छनि!! बेटि के तुलना बेटा नहियो होइतो हुवे बेटाके शिर उच्चा होइत देखल जायत अछि मात्र नाम के बल पर!! हमरा बिचारे गरीबक बेटि कोनो तरिका स कहियो सफल नहि भ सकैत अछि!! कियाकि वहि गरीबक बेटि जन्म स मरन धरि जिन्दगि मे कहियो सुखक सहानुभुति नै भेटैत छनि!! सङ्घर्षक सिमा किन्नहु समापन नै होइतो हुवे दु:खि मनक दुबिधामे अपन जिबन के ललाहित जिबन के रुपमे गुजारा करैत छनि!! ताय बेटि समाजक एक अभिषाप के रुपमे परिभाषित अछि!!